pythainlp/thai-wiki-dataset-v4 huggingface dataset:
กีฬาแห่งชาติ ครั้งที่ 38

กีฬาแห่งชาติ ครั้งที่ 38 หรือ ตรังเกมส์ โดยจังหวัดตรังเป็นเจ้าภาพ มีการแข่งขันในระหว่างวันที่ 9 - 19 กันยายน พ.ศ. 2552 มีการแข่งขันทั้งสิ้นจำนวน 35 ชนิดกีฬา โดยใช้สนามแข่งขันในจังหวัดตรังทุกชนิดกีฬา
ประวัติ.
การแข่งขันกีฬาแห่งชาติ “ตรังเกมส์” ซึ่งจังหวัดตรังเป็นเจ้าภาพจัดการแข่งขันระหว่างวันที่ 9 – 19 กันยายน 2552 นั้น นับเป็นครั้งที่ 38 แล้ว ที่กีฬาระดับประเทศรายการนี้ได้มีการจัดต่อเนื่องกันมา โดยแต่ละจังหวัดผลัดเปลี่ยนหมุนเวียนกันเป็นเจ้าภาพ “ตรังเกมส์” การแข่งขันกีฬาแห่งชาติ ครั้งที่ 38 ที่จะจัดขึ้นในระหว่างวันที่ 9–19 กันยายน 2552 ที่จังหวัดตรัง ภายใต้คำขวัญที่กำหนดให้เป็นเกมส์แห่ง “สปีริตและมิตรภาพ” (Spirit&Friendship) มุ่งเน้นการรวมพลังคนเก่ง คนดีของเมืองตรัง สู่ตรังเกมส์ สร้างค่านิยมใหม่และจุดเน้นคือ ความมีมาตรฐานการจัดการแข่งขันนักกีฬายึดมั่นในกฎกติกา พัฒนาสมรรถนะความเป็นเลิศสู่สากล พร้อมทั้งเป็นศูนย์กลางแห่งการเชื่อมความรักความผูกพันและสามัคคีของคนในชาติ
สัญลักษณ์.
ออกแบบโดยนำเอา FORMAT ของคนกำลังออกกำลังกายแขนข้างหนึ่งช้อนประคอง LOGO ของกีฬาแห่งชาติไว้ คนออกกำลังกายเป็นเลข 3 ส่วนใต้แขนเลข 8 เหมือนริบบิ้นของนักยิมนาสติก ลีลา ส่วนล่างของสัญลักษณ์ เป็นละลอกคลื่นสัญลักษณ์ส่วน หนึ่งของจังหวัดตรัง
สัตว์นำโชค.
ใช้ พะยูน ซึ่งเป็นสัตว์เลี้ยงลูกด้วยนมฝูงสุดท้ายในประเทศไทยอาศัยอยู่ในทะเลตรัง เป็นตัวนำโชคชื่อ "นายสามัคคี" เพื่อเป็นสัญลักษณ์ทเป็นศูนย์กลางของการแข่งขันและเป็นสื่อกลางในการสร้างสรรค์ความรักความผูกพันและมิตรภาพของคนไทย
อู๋ เฉิงเอิน

อู๋ เฉิงเอิน (มีชีวิตราวปี ค.ศ. 1505–1580 หรือ 1500-1582) เป็นนักกวีชาวจีน สมัยราชวงศ์หมิง มีชื่อเสียงจากการประพันธ์นิยายอมตะเรื่อง "ไซอิ๋ว"
เขาเกิดในครอบครัวพ่อค้า พ่อของเขาชอบอ่านหนังสือและสะสมหนังสือไว้มาก เขามีสติปัญญาดีมากมาแต่เด็ก นอกจากชอบอ่านหนังสือแล้วยังศึกษาเรื่องแปลก มหัศจรรย์ เขาศึกษานิทานชาวบ้านซึ่งมีผลต่อการเขียนเรื่อง "ไซอิ๋ว" ด้วย อู๋ เฉิงเอินสอบเข้ารับราชการตามระบบการศึกษาและสอบคัดเลือกของราชวงศ์หมิงหลายหนแต่สอบไม่ได้ แต่ได้คัดเลือกเป็นกรณีพิเศษไปเป็นปลัดอำเภออยู่พักหนึ่ง แต่ในที่สุดก็ลาออก หันมาเขียนหนังสือ เขามีฝีมือการเขียนทั้งร้อยแก้วและร้อยกรอง ซึ่งตกทอดมาถึงปัจจุบันไม่มาก แต่โด่งดังสุดด้วยเรื่อง "ไซอิ๋ว"
ราชวงศ์ซาวอย

ราชวงศ์ซาวอย  เป็นราชตระกูลที่ก่อตั้งขึ้นในปี ค.ศ. 1003ในภูมิภาคประวัติศาสตร์ซาวอย ราชตระกูลขยายตัวและรุ่งเรืองขึ้นจากราชตระกูลที่ปกครองอาณาจักรเคานท์ในบริเวณซาวอยไปจนในที่สุดก็ได้ปกครองราชอาณาจักรอิตาลีจนกระทั่งปลายสงครามโลกครั้งที่สองเมื่อตำแหน่งพระมหากษัตริย์อิตาลีถูกยุบเลิกในปี ค.ศ. 1946 ราชวงศ์ซาวอยเป็นราชตระกูลที่เก่าที่สุดในโลก , ฝรั่งเศส สเปน และ โครเอเชีย 
ประวัติ.
ตระกูลซาวอยเริ่มต้นขึ้นพร้อมกับชุมชนอิสระในสวิตเซอร์แลนด์ปัจจุบัน ชื่อของตระกูลมาจากภูมิภาคประวัติศาสตร์ซาวอยที่ในปัจจุบันอยู่ในฝรั่งเศส ต่อมาตระกูลซาวอยก็ขยายตัวจากการเป็นผู้ปกครองบริเวณท้องถิ่นจนในที่สุดก็ได้ปกครองคาบสมุทรอิตาลีเกือบทั้งหมด แต่การขยายตัวมิได้เกิดจากการพิชิตดินแดนแต่การค่อย ๆ ขยายอาณาจักรทีละน้อยโดยการเสกสมรส และการวางแผนทางการเมืองอันฉลาดเฉลียวในการผนวกดินแดนเข้ามาในครอบครอง
ประวัติเริ่มต้น.
ราชวงศ์ซาวอยสืบเชื้อสายมาจากอุมแบร์โตเคานท์แห่งซาบอเดีย (Humbert I of Savoy) (ค.ศ. 1003–ค.ศ. 1047 หรือ ค.ศ. 1048) เชื่อกันว่าครอบครัวของอุมแบร์โตเดิมมาจากบริเวณไม่ไกลจากมักเดบวร์ก (Magdeburg) ในแซกโซนี ขณะที่บันทึกแรกที่สุดของตระกูลเป็นบันทึกเกี่ยวกับพี่น้องสองคนในคริสต์ศตวรรษที่ 10 อามาเดอัสและอุมแบร์โต แม้ว่าเดิมจะเป็นอาณาจักรเคานท์ที่มีฐานะไม่ค่อยดีนัก แต่ต่อมาผู้สืบเชื้อสายของตระกูลนี้เป็นผู้มีความสามารถทางการทูตและสามารถขยายอำนาจควบคุมเส้นทางสำคัญทางยุทธศาสตร์ผ่าน เทือกเขาแอลป์เส้นต่าง ๆ ได้ ลูกชายสองคนของอุมแบร์โตเป็นสังฆราชที่แอบบีแซงต์มอริซบนฝั่งแม่น้ำโรนทางตะวันออกของทะเลสาบเจนีวา และนักบุญมอริซก็ยังคงเป็นนักบุญผู้พิทักษ์ของราชวงศ์ซาวอย
ลูกชายของอุมแบร์โตออตโต เคานท์แห่งซาวอยขึ้นเป็นประมุขของตระกูลในปี ค.ศ. 1051 หลังจาการเสียชีวิตของพี่ชายคนโต อามาเดอัสที่ 1 เคานท์แห่งซาวอย และสมรสกับอเดลเลดแห่งตูรินที่ทำให้อาณาจักรมาควิสแห่งซูซาพร้อมด้วยเมืองตูรินและพิเนโรโลตกมาอยู่ในเป็นสมบัติของตระกูลซาวอย ความสามารถทางการทูตนี้ทำให้มหาอำนาจในยุโรปที่รวมทั้งฝรั่งเศส อังกฤษ และ สเปน หันมาฟังความเห็นของดยุคแห่งซาวอย
พระมหากษัตริย์อิตาลี

พระมหากษัตริย์อิตาลี (,) เป็นตำแหน่งที่ใช้สำหรับประมุขผู้ครองคาบสมุทรอิตาลีมาตั้งแต่การล่มสลายของจักรวรรดิโรมัน แต่ก็ไม่มีพระมหากษัตริย์องค์ใดที่ปกครองคาบสมุทรอิตาลีทั้งหมดมาจนถึงสมเด็จพระเจ้าวิคเตอร์ เอ็มมานูเอลที่ 2 ในปี ค.ศ. 1870 แม้ว่าจะมีกษัตริย์บางพระองค์ก่อนหน้านั้นที่ทรงอ้าง
หลังจากการปลดจักรพรรดิโรมิวลัส ออกัสตัสแห่งจักรวรรดิโรมันตะวันตกในปี ค.ศ. 476 แล้วพระเจ้าโอเดเซอร์ (Odoacer) ประมุขของเฮรูลิ (Heruli) ก็ได้รับแต่งตั้งให้เป็น "dux Italiae" หรือ "ดยุคแห่งอิตาลี" โดยจักรพรรดิเซโนแห่งจักรวรรดิโรมันตะวันออก ต่อมาโอเดเซอร์ใช้ตำแหน่ง "rex" หรือ "ราช"/"กษัตริย์" แต่กระนั้นก็ยังถือว่าตนเองเป็นข้าราชการของจักรวรรดิโรมันตะวันออก ในปี ค.ศ. 493 พระมหากษัตริย์ออสโตรกอธพระเจ้าธีโอดอริคมหาราชก็ทรงพิชิตพระเจ้าโอเดเซอร์ และทรงก่อตั้งราชวงศ์อามาล (Amal dynasty) ขึ้นเป็นพระมหากษัตริย์แห่งอิตาลี การครอบครองอิตาลีโดยออสโตรกอธมาสิ้นสุดลงเมื่อจักรวรรดิไบแซนไทน์กลับมายึดอำนาจคืนในปี ค.ศ. 552
แต่การยึดอำนาจของจักรวรรดิไบแซนไทน์ก็เป็นไปเพียงระยะเวลาอันสั้น ในปี ค.ศ. 568 ชนลอมบาร์ดก็เข้ามารุกรานคาบสมุทรอิตาลี และก่อตั้งราชอาณาจักรอนารยชนเพื่อเป็นการต่อต้านอำนาจของจักรวรรดิไบแซนไทน์ ราชอาณาจักรส่วนใหญ่อยู่ในอิตาลีโดยเฉพาะในลอมบาร์เดีย ยกเว้นอาณาจักรบริวารราเวนนา (Exarchate of Ravenna) และอาณาจักรดยุคต่าง ๆ ที่รวมทั้งโรม, เวเนเชีย, เนเปิลส์ และทางตอนใต้ ระหว่างสองศตวรรษต่อมาลอมบาร์ดและไบแซนไทน์ก็ต่อสู้แย่งอำนาจกันในคาบสมุทรอิตาลี
ในคริสต์ศตวรรษที่ 8 ความขัดแย้งระหว่างจักรวรรดิโรมันในอิตาลีและไบแซนไทน์ก็เปิดโอกาสให้ลอมบาร์ดยึดอำนาจของดินแดนโรมันทางตอนเหนือของอิตาลี แต่ในปี ค.ศ. 774 ลอมบาร์ดก็พ่ายแพ้ต่อชาร์เลอมาญ ผู้ทรงปลดกษัตริย์ลอมบาร์ดและก่อตั้งตำแหน่ง "rex Italiae" หรือ "กษัตริย์แห่งอิตาลี" ราชอาณาจักรอิตาลีในช่วงนี้กลายเป็นส่วนหนึ่งของจักรวรรดิโรมันอันศักดิ์สิทธิ์ในรัชสมัยของสมเด็จพระจักรพรรดิออตโตที่ 1 แห่งโรมันอันศักดิ์สิทธิ์ จักรพรรดิแห่งจักรวรรดิโรมันอันศักดิ์สิทธิ์ต่อมาก็ถือตำแหน่งเป็นกษัตริย์แห่งอิตาลี และกษัตริย์ส่วนใหญ่ก็ได้รับการราชาภิเษกที่เมืองปาวีอาที่เป็นเมืองหลวงของลอมบาร์เดียก่อนที่จะเดินทางต่อไปทำการราชาภิเษกเป็นจักรพรรดิในกรุงโรม แต่จักรพรรดิแห่งจักรวรรดิโรมันอันศักดิ์สิทธิ์ก็ยังทรงปกครองเพียงบางส่วนของอิตาลี โดยมีอาณาจักรอื่นบนคาบสมุทรที่ยังคงเป็นอิสระจากจักรวรรดิต่อมาอีกหลายร้อยปี บางอาณาจักรก็มีฐานะเป็นราชอาณาจักรเช่นราชอาณาจักรซิซิลี และ ราชอาณาจักรเนเปิลส์
ตามข้อตกลงของสนธิสัญญาสันติภาพเวสต์ฟาเลียในปี ค.ศ. 1648 จักรวรรดิโรมันอันศักดิ์สิทธิ์ก็สูญเสียดินแดนส่วนใหญ่ในอิตาลีแก่ราชบัลลังก์อิตาลี ต่อมาในปี ค.ศ. 1805 จักรพรรดินโปเลียนที่ 1 ก็เข้ามามีอำนาจในอิตาลี และทรงทำพิธีราชาภิเษกโดยการสวมมงกุฎเหล็กแห่งลอมบาร์เดียที่เมืองปาวีอา ปีต่อมาสมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์ก็ทรงสละราชสมบัติ หลังจากจักรพรรดินโปเลียนทรงถูกปลดจากราชบัลลังก์ในปี ค.ศ. 1814 มาจนกระทั่งถึงการรวมชาติอิตาลี (Italian unification) ในปี ค.ศ. 1861 อิตาลีก็ไม่มีพระมหากษัตริย์มาจนเมื่อราชวงศ์ซาวอยขึ้นครองราชอาณาจักรอิตาลีที่เป็นผลจากการรวมตัวของอาณาจักรต่าง ๆ ในคาบสมุทรอิตาลีที่รวมทั้งราชอาณาจักรซาร์ดิเนียและราชอาณาจักรซิซิลีทั้งสอง ระบบราชาธิปไตยมาถูกยุบเลิกในปี ค.ศ. 1946 ในรัชสมัยของสมเด็จพระเจ้าอุมแบร์โตที่ 2 แห่งอิตาลี และมาแทนด้วยสาธารณรัฐอิตาลี
จักรพรรดิไฮน์ริชที่ 5 แห่งจักรวรรดิโรมันอันศักดิ์สิทธิ์

จักรพรรดิไฮน์ริชที่ 5 แห่งจักรวรรดิโรมันอันศักดิ์สิทธิ์  (8 พฤศจิกายน ค.ศ. 1086 - 23 พฤษภาคม ค.ศ. 1125) เป็นจักรพรรดิโรมันอันศักดิ์สิทธิ์สมัยราชวงศ์ซาเลียน ผู้ทรงครองราชบัลลังก์ระหว่างปี ค.ศ. 1111 จนเสด็จสวรรคตเมื่อวันที่ 23 พฤษภาคม ค.ศ. 1125 พระองค์เป็นพระราชโอรสในจักรพรรดิไฮน์ริชที่ 4และพระนางเบอร์ธาแห่งซาวอย ไฮน์ริชเป็นจักรพรรดิองค์ที่ 4 และองค์สุดท้ายของราชวงศ์ซาเลียน ที่เป็นรัชสมัยที่ตรงกับสมัยสุดท้ายของข้อขัดแย้งเรื่องการสถาปนาสมณศักดิ์ (Investiture Controversy) ซึ่งเป็นความขัดแย้งทางอำนาจระหว่างพระสันตะปาปาและพระมหากษัตริย์ในความตกลงระหว่างสันตะปาปากับรัฐบาลที่เวิมส์ (Concordat of Worms) พระองค์ก็ทรงยินยอมต่อข้อเรียกร้องในการปฏิรูปเกรกอเรียน
ราชวงศ์อ็อทโท

ราชวงศ์อ็อทโท  เป็นราชตระกูลของพระเจ้าแผ่นดินเยอรมันที่รุ่งเรืองระหว่าง ค.ศ. 919 จนถึง ค.ศ. 1024 ชื่อของราชวงศ์ตั้งตามอ็อทโทที่ 1 มหาราช ผู้สถาปนาราชวงศ์ บางครั้งราชวงศ์นี้ก็เรียกว่า “ราชวงศ์ซัคเซิน” ตามที่มาของบรรบุรุษของราชวงศ์ หรือบางครั้งก็เรียกว่า “ลึยโดลฟิงส์” (Liudolfings) ตามนามของลึยโดลฟ์ ดยุคแห่งซัคเซิน องค์ปฐมวงศ์ ราชวงศ์อ็อทโทถือกันว่าเป็นราชวงศ์แรกของจักรวรรดิโรมันอันศักดิ์สิทธิ์ ต่อจากราชวงศ์การอแล็งเฌียง
มาร์ก นอฟเลอร์

มาร์ก นอฟเลอร์ โอบีอี (เกิด 12 สิงหาคม ค.ศ. 1949) นักกีตาร์ นักร้อง นักแต่งเพลงและดนตรีประกอบภาพยนตร์ชาวอังกฤษ เป็นผู้ก่อตั้งวงดนตรีร็อก ไดร์ สเตรทส์ ร่วมกับเดวิด นอฟเลอร์ ผู้เป็นน้องชายในปี ค.ศ. 1977 หลังจากไดร์สเตรทส์ยุบวงในปี ค.ศ. 1995 มาร์ก นอฟเลอร์ยังคงเล่นดนตรีในฐานะศิลปินเดี่ยว และเป็นนักดนตรีรับเชิญให้กับผลงานของศิลปินอื่น เช่น บ็อบ ไดแลน ไบรอัน เฟอร์รี อีริก แคลปตัน เจฟฟ์ ฮีลีย์ จอห์น โฟเกอร์ทีย์ สตีลีย์ แดน และ เชท แอทกินส์
มาร์ก นอฟเลอร์ยังมีผลงานทำดนตรีประกอบภาพยนตร์จำนวนหลายเรื่อง ได้แก่ "Local Hero" (1983), "Cal" (1984), "Last Exit to Brooklyn" (1989), "Metroland" (1997), "Wag the Dog" (1997) และ "The Princess Bride" (1987) 
มาร์ก นอฟเลอร์ได้รับรางวัลแกรมมี สาขาเพลงแห่งปี 1986 จากผลงานแต่งเพลง 'Money for Nothing' จาก "Brothers in Arms" อัลบั้มที่ 5 ของวงไดร์สเตรทส์ ที่เป็นผลงานชุดที่ขายดีที่สุด ติดอันดับในชาร์ตนานถึง 228 สัปดาห์
มาร์ก นอฟเลอร์ได้รับการจัดอันดับโดยนิตยสารโรลลิงสโตน ติดอันดับที่ 27 จาก 100 นักกีตาร์ยอดเยี่ยมตลอดกาล ผลงานของเขาและไดร์สเตรทส์มียอดขายทั้งสิ้นกว่า 120 ล้านแผ่น
ออร์เลอ็อง

ออร์เลอ็อง  เป็นเมืองที่ตั้งอยู่ทางตอนเหนือของประเทศฝรั่งเศส ราว 130 ทางตะวันตกเฉียงใต้ของกรุงปารีส เป็นเมืองหลักของจังหวัดลัวแรในแคว้นซ็องทร์-วาลเดอลัวร์ ตัวเมืองตั้งอยู่บนฝั่งแม่น้ำลัวร์ ตรงที่แม่น้ำโค้งไปทางใต้ไปยังมาซิฟซ็องทราล
อาเมียง

อาเมียง  เป็นเมืองหลวงของจังหวัดซอมในแคว้นปีการ์ดีในประเทศฝรั่งเศส เมืองอาเมียงตั้งอยู่ทางเหนือของฝรั่งเศส ราว 120 กิโลเมตรทางตอนเหนือของกรุงปารีส
ล็อง

ล็อง  เมืองล็องเป็นเมืองหลวงของจังหวัดแอนในแคว้นปีการ์ดีในประเทศฝรั่งเศส เมืองล็องตั้งอยู่ทางตอนเหนือของฝรั่งเศส มีความสำคัญมาตั้งแต่สมัยโรมัน
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
อีเรเพลสอเบิล

"อีเรเพลสอเบิล"  คือเพลงของบียอนเซ่ โนวส์ นักร้องสาวแนวอาร์แอนด์บี ชาวอเมริกัน ซึ่งแต่งขึ้นโดย นี-โย, Tor Erik Hermansen, Mikkel S. Eriksen, Espen Lind, Amund Bjørklund, และผลิตขึ้นโดย Stargateและโนวส์ สำหรับอัลบั้มเดี่ยวชุดที่สองของเธอ อัลบั้มบี'เดย์
"อีเรเพลสอเบิล"ได้วางจำหน่ายเมื่อวันที่ 5 ธันวาคม พ.ศ. 2549 ในสหรัฐอเมริกา โดยเป็นซิงเกิลที่ 3 จากอัลบั้ม เพลงนี้ประสบความสำเร็จไปทั่วโลกทั้งในด้านของยอดจำหน่ายและในด้านของคำวิจารณ์ ทำให้เพลงนี้เป็นซิงเกิลที่มียอดจำหน่ายสูงสุดลำดับที่สองของการเป็นศิลปินเดี่ยวของโนวส์ต่อมาจากเพลงเครซีอินเลิฟและเป็นซิงเกิลที่ประสบความสำเร็จมากที่สุดจากอัลบั้มบี'เดย์ ซิงเกิลนี้ติดอันดับหนึ่งบนชาร์ตบิลบอร์ดฮอต 100 ถึง 10 สัปดาห์ มีระดับยอดขายที่ระดับดับ 3×แพลตินัม และเป็นซิงเกิลที่ขายดีและมียอดขายสูงสุดใน พ.ศ. 2550
เพลงนี้ได้รับรางวัลจากโซลเทรนมิวสิกอวอร์ดและเข้าชิงรางวัลแกรมมี สาขาบันทึกเสียงแห่งปี สำหรับมิวสิกวิดีโอเพลงนี้เป็นวิดีโอเปิดตัววงดนตรีของเธอ ชูก้ามาม่า และทำรางวัลให้กับโนวส์มากมาย
ชาร์ต.
<templatestyles src="Col-begin/styles.css"/>
สวาสดิ์ ไชยคุณา

ศาสตราจารย์สวาสดิ์ ไชยคุนา อธิการบดีวิทยาลัยเทคโนโลยีและอาชีวศึกษาคนแรก (พ.ศ. 2518) เป็นผู้ริเริ่มก่อตั้งวิทยาลัยเทคโนโลยีและอาชีวศึกษา และพัฒนากิจการของวิทยาลัยฯ อย่างต่อเนื่อง จนเป็นที่ยอมรับ นับถือของคณาจารย์ ศิษย์เก่า และนักศึกษา วิทยาลัยเทคโนโลยีและอาชีวศึกษา สถาบันเทคโนโลยีราชมงคล และมหาวิทยาลัยเทคโนโลยีราชมงคลทุกแห่ง
ศ.สวาสดิ์ ไชยคุนา จบการศึกษาชั้นมัธยมที่โรงเรียนปรินส์รอยแยลส์วิทยาลัย เมื่อปี พ.ศ. 2489 สำเร็จการศึกษาระดับปริญญาตรี ด้านรัฐศาสตร์ จากจุฬาลงกรณ์มหาวิทยาลัย (สิงห์ดำ รุ่น 1) เมื่อปี พ.ศ. 2491 และผ่านการอบรมจากวิทยาลัยป้องกันราชอาณาจักร รุ่น 20
การทำงาน.
สวาสดิ์ ไชยคุณา เริ่มรับราชการเป็นอาจารย์ผู้สอนด้านวิศวกรรมไฟฟ้าสื่อสาร ที่ วิทยาลัยเทคนิคธนบุรี และ วิทยาลัยเทคนิคภาคพายัพ จนได้รับตำแหน่งผู้อำนวยการวิทยาลัยเทคนิคภาคพายัพ จังหวัดเชียงใหม่ ในระหว่างปี พ.ศ. 2506 - พ.ศ. 2515 และเป็นอธิการบดีวิทยาลัยเทคโนโลยีและอาชีวศึกษา ระหว่างปี พ.ศ. 2518 - พ.ศ. 2527 นับเป็นอธิการบดีคนแรกของวิทยาลัย
ปาโมชช์ ถาวรฉันท์

พลเอก ปาโมชช์ ถาวรฉันท์ (15 กุมภาพันธ์ พ.ศ. 2466 - 12 มีนาคม พ.ศ. 2552) อดีตนายทหาร และนักการเมือง อดีตเสนาธิการทหารบก, อดีตเสนาธิการทหาร, อดีตวุฒิสมาชิก
ประวัติ.
ชีวิตส่วนตัว.
พล.อ. ปาโมชช์ เกิดที่ ต.ท่าฉลอม อ.เมือง จ.สมุทรสาคร เป็นบุตรชายคนโตจากจำนวน 5 คน ของนายฉันท์ และนางเยื้อน ถาวรฉันท์ 
พล.อ. ปาโมชช์ ได้สมรสกับคุณหญิงทรัพย์สิดี ถาวรฉันท์ มีบุตรทั้งหมด 5 คน 
การศึกษา.
พล.อ. ปาโมชช์ สำเร็จการศึกษาระดับประถมจาก โรงเรียนวัดสระเกศ ในปี พ.ศ. 2479 ระดับมัธยมศึกษาจาก โรงเรียนอำนวยศิลป์ ใน พ.ศ. 2482 สำเร็จการศึกษาจากโรงเรียนเตรียมทหารบก ในปี พ.ศ. 2484 และสำเร็จการศึกษาจากโรงเรียนนายร้อยทหารบก รุ่นที่ 3 ใน พ.ศ. 2487 ได้รับการศึกษาต่างประเทศหลายแห่งเช่น 
การทำงาน.
ราชการทหาร.
พล.อ. ปาโมชช์ ถาวรฉันท์ ได้เข้ารบในสงครามเกาหลี และปฏิบัติการสู้รบกับผู้ก่อการร้ายคอมมิวนิสต์ ต่อมาได้รับพระบรมราชโองการเป็น ผู้ช่วยทูตทหารบก ประจำสถานเอกอัครราชทูตไทย ณ กรุงวอชิงตัน ดี.ซี. ใน พ.ศ. 2511 ซึ่งในขณะนั้น ฯพณฯ ท่านอานันท์ ปันยารชุน ดำรงตำแหน่งเอกอัครราชทูต และ พล.อ. สุจินดา คราประยูร ดำรงตำแหน่งรองผู้ช่วยทูตทหารบก ประจำสถานเอกอัครราชทูตที่เดียวกัน 
หลังจากนั้นได้รับพระบรมราชโองการโปรดเกล้าฯ ให้ดำรงตำแหน่งรองแม่ทัพภาคที่ 3 ใน พ.ศ. 2520 เสนาธิการทหารบก ใน พ.ศ. 2524 และตำแหน่งสุดท้ายก่อนเกษียณอายุราชการเป็น เสนาธิการทหาร ใน พ.ศ. 2526
นอกจากนี้ พล.อ. ปาโมชช์ ถาวรฉันท์ รับตำแหน่งราชการพิเศษอื่น ๆ ที่สำคัญเช่น
ภาษาทือกรึญญา

ภาษาทือกรึญญา  เป็นภาษากลุ่มเซมิติกเอธิโอเปียภาษาหนึ่งที่ชาวทือกรึญญาและชาวทือกรัยใช้พูดกันในประเทศเอริเทรียและรัฐทือกรัยทางตอนเหนือของประเทศเอธิโอเปีย นอกจากนี้ยังเป็นภาษาพูดของชุมชนผู้พลัดถิ่นจากภูมิภาคเหล่านี้ด้วย
บริเวณที่ใช้ภาษา.
ภาษาทือกรึญญาเป็นหนึ่งในสองภาษาที่สำคัญของเอริเทรียและรัฐทือกรัย (ซึ่งชาวทือกรัยเรียกว่า "ภาษาทือกรัย") ของเอธิโอเปีย เป็นภาษากลางสำหรับผู้ที่อพยพมาจากดินแดนเหล่านี้ และชาวเบตาอิสราเอลบางส่วนซึ่งปัจจุบันอาศัยอยู่ในอิสราเอล ยังเป็นภาษาของชาวเจเบอร์ตี (ชาวทือกรึญญามุสลิม) ในเอธิโอเปีย อีกทั้งไม่ควรสับสนกับภาษาทือเกรซึ่งใช้ในบริเวณที่ราบของเอริเทรียถึงทางทิศเหนือและทิศตะวันตกของพื้นที่ที่พูดภาษาทือกรึญญา
ทรูอินไซด์

ทรูอินไซด์ (เดิม ยูบีซี อินไซด์) เป็นช่องรายการทางทรูวิชั่นส์ ออกอากาศครั้งแรกเมื่อวันที่ 1 สิงหาคม พ.ศ. 2546 ชื่อรายการที่เกี่ยวกับในวงการบันเทิง ภายใต้แนวคิด "อินไซต์ทุกเรื่องบันเทิง"
Inside News.
เป็นรายการข่าวบันเทิง ที่ออกอากาศสดทุกวัน วันละ 2 ช่วง คือ ช่วงเที่ยง กับ ช่วงค่ำ (ไม่รวมการออกอากาศซ้ำ) โดยแบ่งเป็น 3 ช่วง คือ ข่าวในประเทศ , K News (จันทร์ - ศุกร์) และ Inter News โดยออกอากาศรวม 30 นาที
แอ็บเสิร์บ

"แอ็บเสิร์บ"  เป็นซิงเกิลของ ฟลุค จากอั้ลบั้ม Risotto เพลงนี้อย่างเป็นเพลงประกอบภาพยนตร์ ซิน ซิตี้ ลาร่า ครอฟท์ ทูมเรเดอร์ และ เพลงนี้อย่างเป็นเพลงประกอบกับรายการโทรทัศน์ในประเทศไทยหลายรายการมาก่อน
แสงบาดตา

แสงบาดตา หรือ แสงจ้า  ก่อให้เกิดไม่สบายตาในการมองเห็นในที่แสงจ้า อย่างเช่นแสงอาทิตย์โดยตรงและแสงสะท้อน หรือหลอดไฟอย่างเช่น ไฟหน้ารถยนต์ในเวลาค่ำคืน ด้วยเหตุนี้รถบางคันจึงมีกระจกเคลือบสารป้องกันการสะท้อนแสง แสงบาดตาเกิดขึ้นได้จากความจ้าของแสงจากแหล่งกำเนิดแสงที่กระทบตาโดยตรง และอีกกรณีหนึ่งเกิดจากความจ้าของแสงสะท้อนจากพื้นผิววัสดุ
ในการลดแสงบาดตา เช่นใส่แว่นกันแดด ลดแสงจ้า ส่วนในกรณีของโคมไฟอาจแก้ไขโดยการใช้โคมไฟแบบส่องไฟขึ้นแทนส่องแสงลงมาตรง ๆ หรืออาจเลือกให้มีตัวกรองแสงจากหลอดไฟเช่นตะแกรง เป็นต้น หรืออาจปรับตำแหน่งโคมไฟให้หลีกเลี่ยงมุมกระทบแสงจ้าที่กระทบแนวสายตา หากอยู่ภายในอาคาร อาจติดมู่ลี่ ผ้าม่าน ลดแสงจ้าจากดวงอาทิตย์
ทรูมูฟวี่ฮิตส์

ทรู มูฟวี่ ฮิตส์ เอชดี (เดิมชื่อ UBC Movies) (ยูบีซี มูฟวี่) ออกอากาศทางช่อง 46,135 และ 224 และ แอนะล็อก ช่อง 70 ช่องภาพยนตร์ทำเงินจากต่างประเทศ พร้อมพากย์เสียงภาษาไทย ตลอด 24 ชั่วโมง ออกอากาศครั้งแรก เมื่อ ปี พ.ศ. 2541 ในแต่ละวันจะมีภาพยตร์เข้ามาออกอากาศถึง 20 เรื่อง ส่วนใหญ่จะเป็นภาพยนตร์ที่ไม่เคยถูกนำไปฉายในโรงภาพยนตร์ หรือ ภาพยนตร์ที่ออกอากาศทางช่องอื่นๆ ก็ตาม ในครั้งนั้น UBC Movies (ยูบีซี มูฟวี่) ได้ยุติการออกอากาศเมื่อวันอังคารที่ 1 กรกฎาคม พ.ศ. 2546 แล้วได้มีช่องรายการใหม่คือ UBC Inside (ยูบีซี อินไซต์) ซึ่งเป็นช่องรายการบันเทิงตลอด 24 ชม. ภาพยนตร์ที่ยังไม่ได้ออกอากาศบางส่วนจะไปออกอากาศทางช่อง UBC Series (ยูบีซี ซีรีส์) ออกอากาศแทนตั้งแต่เวลา 23.00 น. - 6. 00 น. จนมาถึงเดือนเมษายน ปี พ.ศ. 2549 ภาพยนตร์ที่ออกอากาศทาง UBC Series (ยูบีซี ซีรีส์) ได้ถูกยกเลิกแล้ว ได้มีช่องรายการใหม่คือ ทรู มูฟวี่ ฮิตส์ (True Movie Hits) มาจนถึงปัจจุบันนี้
และเมื่อวันที่ 1 กุมภาพันธ์ พ.ศ. 2564 ทรู มูฟวี่ ฮิตส์ ได้พัฒนาระบบการออกอากาศเป็นระบบโทรทัศน์ความชัดสูง (High-definition television) อย่างเป็นทางการ อย่างไรก็ตาม ช่องนี้สามารถรับชมได้ในระบบเสียงรอบทิศทาง Dolby Digital Plus ผ่านช่องสัญญาณเสียงที่ 3 (DD+) เสียงพูด Soundtrack เมื่อรับชมผ่านระบบจานดาวเทียมหรือเคเบิ้ลใยแก้วด้วยเครื่องรับสัญญาณโทรทัศน์ที่รองรับช่องสัญญาณเสียงนี้ด้วย
ต่อมาในวันที่ 1 ตุลาคม 2564 ได้เพิ่มฟังก์ชั่น "คำบรรยายภาษาไทย" แบบเปิด/ปิดด้วยตัวเองผ่านรีโมทคอนโทรล
ทรูวิชันส์ปรีวิว

ทรูวิชั่นส์ปรีวิว ออกอากาศทางช่อง 9 เป็นช่องรายการตัวอย่างให้กับสมาชิก ทุกแพ็กเกจ จะออกอากาศในแพ็คเกจ โกลด์ และ แพลทินัม แพ็คเกจ แต่ละรายการจะออกอากาศพร้อมกัน นอกจากนั้นแล้วยังมีสปอตโฆษณาและประชาสัมพันธ์ให้กับสมาชิก ทรูวิชั่นส์ รวมไปถึงโปรแกรมรายการต่าง ๆ ทั้งภาพโปสเตอร์ และ แถบข้อมูล โปรโมชั่นต่าง ๆ รวมไปถึง แถบข้อมูลข่าว รวมอยู่ด้วย นอกเหนือจากการรรับชมแล้ว ทางสถานีจึงมีการถ่ายทอดสดการแข่งขันฟุตบอล เป็นกรณีพิเศษ
อาณาจักรอักซุม

จักรวรรดิอักซุม  เป็นจักรวรรดิสำคัญทางการค้าขายที่ตั้งอยู่ทางตะวันออกเฉียงเหนือของแอฟริกาที่เริ่มก่อตัวมาตั้งแต่ราวศตวรรษที่ 4 ก่อนคริสต์ศักราชและมารุ่งเรืองเอาเมื่อคริสต์ศักราชที่ 1 เมืองหลวงเก่าก่อตั้งทางตอนเหนือของเอธิโอเปีย อาณาจักรใช้คำว่า “เอธิโอเปีย” มาตั้งแต่คริสต์ศักราชที่ 4 และกล่าวกันว่าเป็นที่เก็บของพันธสัญญาศักดิ์สิทธิ์ (Ark of the Covenant) และที่กำเนิดของราชินีแห่งชีบา นอกจากนั้นอัคซุมยังเป็นจักรวรรดิสำคัญจักรวรรดิแรกที่หันมานับถือคริสต์ศาสนา
หลักฐานทางประวัติศาสตร์.
อัคซุมได้รับการกล่าวถึงเป็นครั้งแรกในคริสต์ศักราชที่ 1 ใน “บันทึกเส้นทางการเดินเรือในทะเลอีริทเธรียน“ (Periplus Maris Erythraei) ซึ่งเป็นบันทึกเส้นทางการเดินเรือ (Periplus) ของกรีกที่บรรยายการเดินเรือและการค้าขายจากเมืองท่าของโรมันอียิปต์เช่น เบเรนีซ ตามชายฝั่งทะเลแดง และเมืองอื่นๆ ตามชายฝั่งแอฟริกาตะวันออกเฉียงเหนือและอินเดีย บันทึกกล่าวว่าอัคซุมเป็นตลาดสำคัญสำหรับงาช้างที่ส่งออกไปยังดินแดนต่างๆ ในโลกโบราณ และกล่าวถึงประมุขของอัคซุมว่ามีนามว่าซอสคาลีส (Zoscales) ผู้นอกจากจะครองอัคซุมแล้วก็ยังปกครองอ่าวสองอ่าวในทะเลแดง: อดูลิส (ไม่ไกลจากมาสซาวา) และอวาไลท์สAvalites (อัสซาบ) และกล่าวต่อไปเป็นผู้มีความคุ้นเคยกับวรรณคดีกรีก
จักรวรรดิแอซเท็ก

แอซเท็ก  เป็นคำที่หมายถึงกลุ่มชาติพันธ์ในทางตอนกลางของเม็กซิโกโดยเฉพาะกลุ่มที่พูดภาษานาวาตล์ (Nahuatl) ผู้มีอำนาจทางการเมืองและทางการทหารในบริเวณเมโสอเมริกา ในคริสต์ศตวรรษที่ 14, 15 และ 16 ในสมัยที่เรียกว่าปลายยุคคลาสสิกตอนหลังในลำดับเหตุการณ์ในเมโสอเมริกา (Mesoamerican chronology)
ส่วนใหญ่แล้ว “แอซเท็ก” มักจะหมายถึงเฉพาะชาวเตนอชตีตลัน  ที่ตั้งถิ่นฐานอยู่บนเกาะในทะเลสาบเท็กซ์โคโคที่เรียกตนเองว่า “เม็กซิกาเทน็อคคา” หรือ “โคลฮูอาเม็กซิกาเทน็อคคา”
บางครั้งคำนี้ก็รวมทั้งผู้ที่พำนักอาศัยของเตนอชตีตลันในนครรัฐพันธมิตรอีกสองเมือง Acolhua แห่ง เตซโกโก และ เทพาเน็คแห่งทลาโคพานที่รวมกันเป็นสามพันธมิตรแอซเท็ก (Aztec Triple Alliance) หรือที่เรียกกันว่า “จักรวรรดิแอซเท็ก”
กลุ่มกองกิสตาดอร์ หรือนักสำรวจดินแดนชาวสเปนนำโดย เอร์นัน กอร์เตส เข้ารุกรานและยึดครองจักรวรรดิแอซเท็ก จนกระทั่งล่มสลายในปี ค.ศ. 1521
นอรา เอฟรอน

นอรา เอฟรอน นักเขียนบท ผู้อำนวยการสร้าง ผู้กำกับภาพยนตร์ และนักหนังสือพิมพ์ชาวอเมริกัน มีชื่อเสียงในฐานะนักเขียนบทภาพยนตร์โรแมนติกคอเมดี เคยได้รับการเสนอชื่อเข้าชิงรางวัลออสการ์ บทภาพยนตร์ยอดเยี่ยม 3 ครั้ง จากเรื่อง "Silkwood" (1983) "When Harry Met Sally" (1989) และ "Sleepless in Seattle" (1993)
ชีวิตสมรส.
นอรา เอฟรอนสมรสมาแล้วสามครั้ง โดยครั้งที่สองสมรสกับคาร์ล เบิร์นสไตน์ นักหนังสือพิมพ์วอชิงตันโพสต์ผู้เปิดโปงเรื่องคดีวอเตอร์เกตในหนังสือเรื่อง "All the President's Men" ชีวิตสมรสครั้งนี้จบลงด้วยการหย่าร้าง เมื่อเธอพบว่าสามีแอบมีความสัมพันธ์กับมาร์กาเรต เจย์ บุตรสาวของเจมส์ คัลลาฮาน อดีตนายกรัฐมนตรีอังกฤษ เธอได้นำชีวิตส่วนตัวในช่วงนี้ไปเขียนหนังสืออัตชีวประวัติชื่อ "Heartburn" ซึ่งถูกนำไปสร้างเป็นภาพยนตร์ในปี 1986 นำแสดงโดยแจ็ก นิโคลสันและเมอริล สตรีพ 
ภายหลังการหย่าร้างกับคาร์ล เบิร์นสไตน์ นอราเป็นบุคคลหนึ่งในจำนวนไม่กี่คน ที่คาดเดาตัวตนของดีพโทรธ หรือนามแฝงของเจ้าหน้าที่ระดับสูง ผู้เปิดเผยรายละเอียดของคดีวอเตอร์เกตให้กับคาร์ล เบิร์นสไตน์และบ็อบ วูดเวิร์ด ได้ถูกต้องว่าเป็น ดับเบิลยู. มาร์ก เฟลต์ รองผู้อำนวยการเอฟบีไอ 
นอรา เอฟรอนครั้งที่สามกับนิโคลัส ปีเลกจี นักเขียนบทภาพยนตร์ ตั้งแต่ปี 1987 จนกระทั่งเสียชีวิตเมื่อวันที่ 26 มิถุนายน ค.ศ. 2012 ด้วยโรคปอดบวม ในวัย 71 ปี
สิทธิของบุตรหัวปี

สิทธิของบุตรคนแรก  เป็นสิทธิทางคอมมอนลอว์ ของบุตรคนแรก (firstborn) ในการได้รับทรัพย์สินทั้งหมดเป็นมรดก โดยจะตัดสิทธิของบุตรคนรองอื่น ๆ ทั้งหมดในทรัพย์สินของบิดามารดา หลักแห่งสิทธิของบุตรคนแรกนี้นำเข้ามาใช้ในอังกฤษโดยนอร์มันในปี ค.ศ. 1066 ตามธรรมเนียมของนอร์มันบุตรชายคนแรกจะได้รับดินแดน ทรัพย์สิน และตำแหน่งที่เป็นของบิดาทั้งหมด ในกรณีที่ไม่มีลูก ทรัพย์สินก็จะผ่านต่อไปยังญาติตามลำดับความเหมาะสมตามอาวุโส 
สิทธิของบุตรคนแรกก็มีการประยุกต์กันไปหลายอย่าง เช่นการยกเลิกการให้อภิสิทธิ์นี้เฉพาะแต่ผู้เป็นชาย เช่นในเดนมาร์กในปี ค.ศ. 2009 เปลี่ยนเป็นสิทธิของบุตรคนแรกที่เท่าเทียมกันไม่ว่าจะเป็นบุตรหญิงหรือชาย
วาล็องเซียน

วาล็องเซียน  เป็นเมืองในจังหวัดนอร์ในแคว้นโอดฟร็องส์ ประเทศฝรั่งเศส เมืองวาล็องเซียนตั้งอยู่ทางตอนเหนือของฝรั่งเศสบนฝั่งแม่น้ำเชลดท์  แม้ว่าวาล็องเซียนจะประสบกับความเสื่อมโทรมทางเศรษฐกิจระหว่าง ค.ศ. 1975 จนถึง ค.ศ. 1990 แต่หลังจากนั้นก็ฟื้นตัวขึ้น การสำรวจจำนวนประชากรในปี ค.ศ. 1999 มีจำนวน 41,278 และเมื่อรวมปริมณฑลก็จะมี 399,677 คน
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
แซ็ง-แฌร์แม็ง-อ็อง-แล

แซ็ง-แฌร์แม็ง-อ็อง-แล ([sɛ̃ ʒɛʁmɛ̃ ɑ̃ lɛ]) เป็นเมืองในจังหวัดอีฟว์ลีนในอีล-เดอ-ฟร็องส์ในประเทศฝรั่งเศส เมืองแซ็ง-แฌร์แม็ง-อ็อง-แลตั้งอยู่ทางตะวันตกของปริมณฑลปารีสของฝรั่งเศส โดยระยะทางราว 19 กิโลเมตรจากใจกลางของปารีส ชาวแซ็ง-แฌร์แม็ง-อ็อง-แลเรียกว่า "แซ็ง-แฌร์มานัว" (Saint-Germanois) 
แซ็ง-แฌร์แม็ง-อ็อง-แลมีความสำคัญทางประวัติศาสตร์รวมทั้งการเป็นลงนามอย่างเป็นทางของสนธิสัญญาแซ็ง-แฌร์แม็ง-อ็อง-แลในปี ค.ศ. 1919 หลังสงครามโลกครั้งที่หนึ่ง
คาร์โลมันแห่งบาวาเรีย

คาร์มันน์แห่งบาวาเรีย หรือ คาร์โลมันแห่งบาวาเรีย  (ค.ศ. 830 – 29 กันยายน ค.ศ. 880) คาร์โลมันเป็นพระราชโอรสองค์โตของลุดวิกเดอะเยอรมันพระมหากษัตริย์แห่งบาวาเรียและราชอาณาจักรแฟรงค์ตะวันออก (เยอรมนี) และเฮ็มมาบุตรีของเคานท์เวลฟ คาร์โลมันเป็นพระราชปนัดนัดดาของชาร์เลอมาญ
คาร์โลมันดำรงตำแหน่งเป็นดยุกแห่งบาวาเรียตั้งแต่ ค.ศ. 876 และของอิตาลีตั้งแต่ ค.ศ. 877 จนกระทั่งไม่สามารถทำหน้าที่ได้ในปี ค.ศ. 879 คาร์โลมันเสด็จสวรรคตในปี ค.ศ. 880
จักรพรรดิคาร์ลที่ 3 แห่งจักรวรรดิโรมันอันศักดิ์สิทธิ์

จักรพรรดิคาร์ลที่ 3 แห่งจักรวรรดิโรมันอันศักดิ์สิทธิ์ หรือ คาร์ลพระวรกายพ่วงพี  (13 มิถุนายน ค.ศ. 839 - 13 มกราคม ค.ศ. 888) เป็นจักรพรรดิโรมันอันศักดิ์สิทธิ์แห่งราชวงศ์การอแล็งเฌียง ผู้ทรงครองจักรวรรดิระหว่างปี ค.ศ. 881 จนถึงปี ค.ศ. 888 พระองค์เป็นพระราชโอรสในพระเจ้าลุดวิกชาวเยอรมัน และ เฮมมา
ลูทวิชผู้เยาว์

ลูทวิชผู้เยาว์ หรือ ลูทวิชที่ 3  (ค.ศ. 835 – 20 มกราคม ค.ศ. 882) ลูทวิชผู้เยาว์เป็นพระราชโอรสองค์ที่สองของลูทวิชชาวเยอรมันและเฮมมา ลูทวิชผู้เยาว์ปกครองแซกโซนีต่อจากพระราชบิดาเมื่อวันที่ 28 สิงหาคม ค.ศ. 876 และปกครองบาวาเรียต่อจากคาร์โลมันตั้งแต่ปี ค.ศ. 880 ลูทวิชเสด็จสวรรคตเมื่อวันที่ 20 มกราคม ค.ศ. 882 ราชอาณาจักรของลูทวิชที่รวมทั้งส่วนใหญ่ของราชอาณาจักรแฟรงก์ตะวันออกปกครองต่อมาโดยพระอนุชาชาร์ลส์เดอะแฟทผู้ขณะนั้นเป็นพระมหากษัตริย์อิตาลีและจักรพรรดิแห่งจักรวรรดิโรมันอันศักดิ์สิทธิ์
เพนดูลัม (วงดนตรี)

เพนดูลั่ม (Pendulum) เป็นวงดนตรี ดรัมแอนด์เบส/อีเล็กโทรนิกร็อก จากออสเตรเลียก่อตั้งโดย ร็อบ สไวร์ส แกเร็ธ แม็กกิลเลน และ พอล ฮาร์ดดิ้ง ในปี 2003 พวกเขาได้รับความนิยมในสหราชอาณาจักร และมีชื่อเสียงในหหลายประเทศ
วัดนกกระจาบ

วัดนกกระจาบ ตั้งอยู่ในเขต ตำบลวัดยม อำเภอบางบาล จังหวัดพระนครศรีอยุธยา เป็นวัดเก่าแก่วัดหนึ่งในจังหวัดพระนครศรีอยุธยา มีหลักฐานสร้างขึ้นเป็นวัดประมาณปี พ.ศ. 2294 และได้รับพระราชทานวิสุงคามสีมาแล้วตั้งแต่ พ.ศ. 2299 ตามหนังสือรับรองสภาพวัดที่ออกโดยกรมการศาสนา เขตวิสุงคามสีมากว้าง 22 เมตร ยาว 33 เมตร
ประวัติการสร้างวัดนั้น ไม่ทราบแน่ชัดว่าใครเป็นผู้สร้าง มีหลักฐานอยู่ว่า อุโบสถนั้น หลวงพรหม บ้านอยู่ในคลองบางหลวง กรุงเทพมหานคร เป็นผู้สร้างไว้ ต่อมาในราว พ.ศ. 2461 หลวงฤทธิ์ณรงค์รอน (เจ๊ก แสงมณี) ผู้เป็นหลานมาสร้างศาลาท่าน้ำหน้าอุโบสถ ยังเห็นปรากฏกันอยู่ถึงทุกวันนี้ ส่วนชื่อ วัดนกกระจาบนั้น สันนิษฐานว่าเป็นชื่อเดิมของวัด เพราะไม่ปรากฏชื่ออื่น 
สถานที่ตั้ง.
วัดนกกระจาบ ตั้งอยู่เลขที่ 52 บ้านหัวสะพานมอญใต้ หมู่ที่ 3 ตำบลวัดยม อำเภอบางบาล จังหวัดพระนครศรีอยุธยา สังกัดคณะสงฆ์ มหานิกาย
ที่ดินที่ตั้งวัดมีเนื้อที่ 52 ไร่ ประกอบด้วยโฉนดที่ดิน เลขที่ 18275 จำนวน 26 ไร่ 1 งาน 01 ตารางวา และโฉนดที่ดิน เลขที่ 18276 จำนวน 22 ไร่ 3 งาน 76 ตารางวา รวมเป็นที่ดินที่ตั้งวัดที่มีเอกสารสิทธิ์ จำนวน 49 ไร่ 77 ตารางวา ลักษณะพื้นที่ตั้งวัด เป็นที่ราบลุ่มแม่น้ำ 
อาณาเขต 
ที่ธรณีสงฆ์.
ธรณีสงฆ์ จำนวน 6 แปลง เนื้อที่ 32 ไร่ 3 งาน 12 ตารางวา โฉนดที่ดินเลขที่ 4476, 4864, 4719, 4419, 4424, 4423
ปูชนียาจารย์.
หลวงพ่อพระอุปัชฌาย์ขัน อินฺทปญฺญา ซึ่งเป็นอดีตเจ้าอาวาสวัดนกกระจาบ นับว่าเป็นปูชนียบุคคลที่มีความสำคัญเกี่ยวข้องกับวัด หลวงพ่อเป็นผู้นำในการก่อสร้างและบูรณปฏิสังขรณ์วัดนกกระจาบ ท่านเป็นพระผู้เปรี่ยมไปด้วยปฏิปทาอันน่าเลื่อมใส จึงเป็นที่เคารพสักการบูชาของพุทธศาสนิกชนทั้งหลาย นับตั้งแต่อดีตจนถึงปัจจุบัน 
หลวงพ่อขันฯเป็นคณาจารย์รูปหนึ่งที่เข้าร่วมพิธีมหาพุทธาภิเษก วัตถุมงคล เพื่อเป็นขวัญกำลังใจแก่บรรดาทหารที่เข้าร่วมรบในสงครามอินโดจีน เมื่อปี พ.ศ. 2481 ณ วัดราชบพิตรสถิตมหาสีมาราม กรุงเทพมหานคร หน่วยงานราชการได้ยกย่องให้ท่านเป็นปูชนียบุคคลที่สำคัญของอำเภอบางบาล ดังคำขวัญประจำอำเภอที่ว่า “อิฐแกร่ง แหล่งดนตรีไทย เลื่อมใสหลวงพ่อขัน ผลิตภัณฑ์ก้านธูป” 
เหตุการณ์สำคัญ.
ในสมัยที่หลวงพ่อพระอุปัชฌาย์ขัน อินฺทปัญญา ดำรงตำแหน่งเจ้าอาวาส เมื่อวันที่ 24 เดือนตุลาคม พ.ศ. 2465 พระบาทสมเด็จพระมงกุฎเกล้าเจ้าอยู่หัว ทรงเสร็จประพาสจุดหมายปลายทางที่จังหวัดนครสวรรค์ผ่านมาประทับแรมที่วัดนกกระจาบ และวันที่ 7 พฤศจิกายน พ.ศ. 2465 คราวเสร็จพระราชดำเนินกลับ ทรงประทับแรมที่บริเวณวัดอีก... ข้าหลวงคือ พระธรรมรามาธิบดี เจ้าเมืองพระนครศรีอยุธยาในสมัยนั้น ได้เกณฑ์กำนัน ผู้ใหญ่บ้าน ประชาชน นำไม้ไผ่มาปลูก สร้างพลับพลาที่ประทับรับเสร็จ โดยมี พลเรือเอก พระเจ้าพี่ยาเธอ กรมหลวงชุมพรเขตอุดมศักดิ์ องค์บิดาแห่งทหารเรือไทย ตามเสร็จด้วย และทรงโปรดให้เป็นผู้จัดกระบวนเรือ กรมหลวงชุมพรฯ มีความเคารพในองค์หลวงพ่อขันฯเป็นอย่างมาก 
หม่อมเจ้าเริงจิตรแจรง อาภากร พระธิดาของเสด็จในกรมฯ มีบันทึกยืนยันว่า พระองค์ได้สักอักขระ “นะ” วิเศษ ที่บริเวณกัณฐมณี (ลูกกระเดือก) จากหลวงปู่ขัน วัดนกกระจาบด้วย
จากคำบอกเล่าจากศิษย์ผู้ใกล้ชิด กรมหลวงชุมพรฯมีรับสั่งกับหลวงพ่อขันฯ ว่า “หลวงพี่”
ในปัจจุบันนี้บริเวณที่เคยเป็นพลับพลาที่ประทับของในหลวงรัชกาลที่ 6 เป็นที่ตั้งของโรงเรียนวัดนกกระจาบ (สิริสรณ์ประชาสรรค์) และได้ก่อสร้างศาล พลเรือเอก พระเจ้าบรมวงศ์เธอ พระองค์เจ้าอาภากรเกีรยติวงศ์ กรมหลวงชุมพรเขตอุดมศักดิ์ ไว้เป็นอนุสรณ์สถาน เพื่อเป็นที่เคารพสักการะแก่ประชาชนโดยทั่วไป ณ บริเวณวัดนกกระจาบด้วย
ฟาบริซิโอ โกโลชินิ

ฟาบรีเซียว โกโลชีนี  หรือนามสกุลออกเสียง โกลอชชีนี ตามสำเนียงอิตาลี เป็นนักฟุตบอลตำแหน่งกองหลังชาวอาร์เจนตินา เชื้อสายอิตาลี ปัจจุบันเล่นให้กับซานโลเรนโซ เคยอยู่ทีมดังมาหลายทีมอย่างเช่น โบกายูนิออร์ส, เอซี มิลาน, อัตเลติโกมาดริด, เดปอร์ติโบลาโกรุญญา และนิวคาสเซิลยูไนเต็ด โคลอชชินี่สามารถยิงประตูแรกให้นิวคาสเซิ่ลในเกมส์พบคาร์ดิฟซิตี ในฟุตบอลเดอะแชมเปี้ยน ชิพ ฤดูกาล 2009/2010 และโกโกลชีนรยังได้เป็นกัปตันทีมของ นิวคาสเซิลยูไนเต็ด อีกด้วย
จอห์นนี ยัง บอสช์

จอห์นนี่ ยอง บ๊อช เกิดวันที่ 6 มกราคม ค.ศ. 1976 ที่เมือง Kansas City รัฐ Missouri ประเทศสหรัฐอเมริกา ปัจจุบัน อายุ 41 ปี พ่อของเขาเป็นลูกครึ่ง เยอรมัน/ไอร์แลนด์ แม่เป็นชาวเกาหลี เป็นนักแสดง ผู้พากย์เสียง นักดนตรี ศิลปะการต่อสู้ เป็นที่รู้จักกันดีในนามบท อดัม ปาร์ค ในพาวเวอร์ เรนเจอร์ 
ผลงานที่ผ่านมา.
อะนิเมะ.
Leading roles in bold
วอลเลย์บอลหญิงทีมชาติไทย

วอลเลย์บอลหญิงทีมชาติไทย เป็นทีมวอลเลย์บอลหญิงของประเทศไทย เป็นทีมที่มีการพัฒนาการเล่นอย่างต่อเนื่อง เริ่มจากการเข้าร่วมการแข่งขันวอลเลย์บอลชิงแชมป์โลกได้เป็นครั้งแรกในประวัติศาสตร์ในปี ค.ศ. 1998 หลังจากนั้นในปี ค.ศ. 2002 จึงได้สิทธิ์เข้าร่วมการแข่งขันวอลเลย์บอลเวิลด์กรังด์ปรีซ์ ในส่วนโควต้าทวีปเอเชียเป็นต้นมาจนถึงปัจจุบัน ยกเว้นปี ค.ศ. 2007 (ถอนทีมไปแข่งกีฬามหาวิทยาลัยโลกที่ไทยเป็นเจ้าภาพ) โดยสร้างผลงานได้ดีที่สุดในปี ค.ศ. 2012 ที่สามารถคว้าอันดับ 4 ของการแข่งขันมาครองได้สำเร็จ
ประวัติ.
ทีมวอลเลย์บอลหญิงของไทยได้พัฒนาการเล่นมาโดยตลอดจนก้าวขึ้นเป็นทีมระดับแนวหน้าของทวีปเอเชีย โดยคว้าอันดับ 3 การแข่งขันวอลเลย์บอลชิงแชมป์เอเชียได้ 2 ครั้ง ในปี ค.ศ. 2001 และ ค.ศ. 2007 ก่อนสร้างประวัติศาสตร์เมื่อสามารถเอาชนะทีมชาติจีน 3-1 เซต เป็นแชมป์ทวีปเอเชียเป็นครั้งแรกในการแข่งขันวอลเลย์บอลชิงแชมป์เอเชียในปี ค.ศ. 2009 ที่สนามเกวิ่นเงือ ประเทศเวียดนาม ทำให้ได้เป็นตัวแทนทวีปเอเชียไปแข่งขันวอลเลย์บอลเวิลด์แกรนด์แชมเปียนคัพในปี ค.ศ. 2009 จากนั้นในปี ค.ศ. 2012 สามารถสร้างประวัติศาสตร์หน้าใหม่ได้อีกครั้ง เมื่อสามารถคว้าแชมป์วอลเลย์บอลชิงแชมป์เอเชียนคัพมาครองเป็นครั้งแรกได้สำเร็จ หลังจากเอาชนะทีมชาติจีนได้อีกครั้ง 3-1 เซต ที่ประเทศคาซัคสถาน ต่อมาในปี ค.ศ. 2013 สร้างปรากฏการณ์ครั้งสำคัญ ในการแข่งขันวอลเลย์บอลชิงแชมป์เอเชีย ที่ประเทศไทย เมื่อสามารถคว้าแชมป์ในการแข่งขันรายการนี้ได้อีกครั้ง หลังเอาชนะทีมชาติญี่ปุ่น 3-0 เซตในรอบชิงชนะเลิศ นับเป็นการคว้าแชมป์เอเชียครั้งที่ 2 โดยเป็นการคว้าแชมป์ในประเทศไทยได้เป็นครั้งแรกอีกด้วย จากการคว้าแชมป์ทำให้ได้สิทธิ์ไปแข่งขันวอลเลย์บอลเวิลด์แกรนด์แชมป์เปี้ยนคัพที่ประเทศญี่ปุ่นอีกครั้ง ในฐานะแชมป์ของทวีปเอเชีย โดยสร้างผลงานคว้าอันดับ 5 มาครอง ต่อมาในปี 2014 วอลเลย์บอลหญิงทีมชาติไทยได้สร้างประวัติศาสตร์อีกครั้ง โดยการเอาชนะทีมชาติญี่ปุ่นได้ 3-0เซต ในรอบชิงอันดับที่สาม ในการแข่งขันเอเชียนเกมส์ 2014 ที่อินช็อน ประเทศเกาหลีใต้ ซึ่งเป็นเหรียญทองแดงประวัติศาสตร์ของทีมวอลเลย์บอลหญิงไทยอีกด้วย และในปี 2018 ทีมวอลเลย์บอลหญิงไทย ก็สร้างประวัติศาสตร์อีกครั้งในการผ่านเข้าชิงเหรียญทอง ในการแข่งขันเอเชียนเกมส์ 2018 ที่ ประเทศอินโดนีเซีย แม้สุดท้ายจะพ่ายแพ้ให้กับทีมชาติจีนแต่ก็เป็นเหรียญเงินครั้งแรกสำหรับกีฬาเอเชียนเกมส์
ทีมวอลเลย์บอลหญิงของไทยก็มีพัฒนาแบบก้าวกระโดดอย่างต่อเนื่อง โดยการแข่งขันวอลเลย์บอลหญิงชิงแชมป์เอเชีย 2023 (Asian Women's Volleyball Championship) ที่จัดขึ้นเป็นครั้งที่ 22 ระหว่างวันที่ 30 สิงหาคม – 6 กันยายน 2023 ก็สามารถกวาดรางวัลชนะเลิศมาได้เป็นสมัยที่ 3 นับว่าเป็นแชมป์สามสมัยซ้อนครั้งแรกในประวัติศาสตร์ โดยเอาชนะทีมจีนไปได้ด้วยเกม 3 – 2 เซต และมีญี่ปุ่นครองอันดับที่ 3 ไป นอกจากนี้ยังมีนักตบหญิงชาวไทยได้รับรางวัลผู้เล่นทรงคุณค่า (MVP) และมิดเดิลบล็อกยอดเยี่ยมอีกด้วย นับว่าเป็นอีกก้าวหนึ่งของความสำเร็จในวงการวอลเลย์บอลหญิงเลยก็ว่าได้  
รายชื่อนักกีฬา.
รายชื่อผู้เล่นในการแข่งขันล่าสุด.
รายชื่อชุดวอลเลย์บอลหญิง ซี วี.ลีก 2025 – สนามที่ 2
รายชื่อผู้เล่นชุดปัจจุบันทั้งหมด.
รายชื่อชุดวอลเลย์บอลหญิงชิงแชมป์โลก 2025
ผลการแข่งขันปี 2025.
สรุปการแข่งขันทั้งหมด.
<templatestyles src="Col-begin/styles.css"/>
ประวัติการแข่งขัน.
โอลิมปิกฤดูร้อน.
ไม่ผ่านการคัดเลือกตั้งแต่ โอลิมปิกฤดูร้อน 1964
การผ่าท้องทำคลอด

การผ่าท้องทำคลอด  หรือ ซี-เซกชัน (C-section) หรือ ซีซาร์ (Caesar) เป็นหัตถการทางศัลยศาสตร์กระทำโดยการผ่าที่บริเวณส่วนท้องของมารดา (ผ่าท้องและผ่ามดลูก) เพื่อให้ทารกในครรภ์คลอด มักทำเมื่อการคลอดทางช่องคลอดอาจเสี่ยงอันตรายต่อสุขภาพหรือชีวิตของมารดาหรือเด็ก แม้ในปัจจุบันจะมีการผ่าท้องทำคลอดตามความประสงค์ของมารดามากขึ้น องค์การอนามัยโลกแนะนำว่าอัตราการผ่าท้องทำคลอดควรทำต่อเมื่อมีความจำเป็นทางการแพทย์เท่านั้น โดยปกติแล้วการผ่าท้องทำคลอดจะใช้เวลาประมาณ 45 นาทีถึงหนึ่งชั่วโมง
ชนิด.
การผ่าท้องทำคลอดมีหลายชนิด ความแตกต่างของแต่ละชนิดอยู่ที่แนวการผ่ามดลูกซึ่งไม่เกี่ยวกับรอยผ่าที่ผิวหนัง
ข้อบ่งชี้.
การผ่าท้องทำคลอดควรทำต่อเมื่อการคลอดทางช่องคลอดอาจทำให้ทารกหรือมารดามีความเสี่ยง มิใช่ว่าภาวะที่ระบุไว้ด้านล่างทั้งหมดที่เป็นข้อบ่งชี้บังคับ และในหลายกรณีที่สูติแพทย์จะต้องตัดสินให้มารดาได้ผ่าท้องทำคลอดเป็นรายๆ ไป ข้อบ่งชี้ของการผ่าท้องทำคลอด เช่น
ภาวะแทรกซ้อนของการเจ็บครรภ์และปัจจัยที่ขัดขวางการคลอดทางช่องคลอด เช่น
ภาวะแทรกซ้อนอื่นๆ ของการตั้งครรภ์ ภาวะที่เกิดก่อนหรือเกิดร่วมกับการตั้งครรภ์ เช่น
ประวัติศาสตร์.
มารดาของพระเจ้าพินทุสาร (เกิด พ.ศ. 223, ครองราชย์ พ.ศ. 246-270) ผู้เป็นจักรพรรดิพระองค์ที่ 2 แห่งราชวงศ์โมริยะ บังเอิญกินยาพิษและเสียชีวิตในขณะใกล้ถึงกำหนดคลอด จาณักยะผู้เป็นครูของพระเจ้าจันทรคุปต์ได้ตัดสินใจผ่าท้องของพระราชินีเพื่อรักษาชีวิตของทารกเอาไว้ จึงช่วยชีวิตของทารกผู้จะเติบโตมาเป็นพระเจ้าพินทุสารไว้ได้
พระพุทธสุโขโพธิ์ทอง

พระพุทธสุโขโพธิ์ทอง หรือนามสามัญ หลวงพ่อทองคำวัดพิพัฒน์มงคล เป็นพระพุทธรูปศักดิ์สิทธิ์ปางมารวิชัย หล่อด้วยทองคำบริสุทธิ์ (หน้าตักกว้าง 9 นิ้ว) เดิมองค์พระพอกปูนลงรักปิดทองอารักขาภัยไว้ ตัวองค์พระทองคำดังปรากฏในปัจจุบันนั้นสันนิษฐานว่าสร้างในสมัยกรุงสุโขทัยเป็นราชธานี สกุลช่างสุโขทัย มีอายุประมาณ 700 ปี มีประวัติความเป็นมาและอภินิหารที่น่าสนใจ 
พระพุทธสุโขโพธิ์ทอง เป็นที่เคารพศรัทธาอย่างมากของชาวทุ่งเสลี่ยม เนื่องจากเชื่อกันว่าพระพุทธสุโขโพธิ์ทอง เป็นพระพุทธรูปศักดิ์สิทธิ์ที่ช่วยให้เจ้าอาวาสสามารถตั้งวัดและหาปัจจัยเพื่อก่อสร้างเสนาสนะให้วัดพิพัฒน์มงคลมีความเจริญและเป็นโรงเรียนพระปริยัติธรรมสำคัญของจังหวัดสุโขทัยได้ในช่วงเวลาไม่ถึง 20 ปี
พระพุทธสุโขโพธิ์ทอง ประดิษฐานอยู่ที่กุฎิเจ้าอาวาส วัดพิพัฒน์มงคล อำเภอทุ่งเสลี่ยม จังหวัดสุโขทัย ปัจจุบันทางวัดกำลังสร้างพระพุทธวิหาร เพื่อเป็นสถานที่ประดิษฐานเป็นอาคารทรงทรงหอคำหลวงแบบสถาปัตยกรรมล้านนา โดยช่างรุ่ง จันทร์ตาบุญ นายช่างใหญ่คนเดียวกับผู้ออกแบบก่อสร้างอาคารหอคำหลวงในงานมหกรรมพืชสวนโลกเฉลิมพระเกียรติฯ ราชพฤกษ์ 2549
คำกล่าวสักการบูชาพระพุทธสุโขโพธิ์ทอง.
คาถาบูชาพระพุทธสุโขโพธิ์ทอง.
ตั้ง นะโมฯ 3 จบ
นะโม พุทธายะ มะหาสุวัณณะพุทธะรูปัง วันทามิ นะมะการานุภาเวนะ สัพพะทุกขา สัพพะโรคา วินัสสันตุ มะหาลาภา มะหาโภคา สะทา โสตถี ภะวันตุ เมฯ
คำแปลคาถาบูชาพระพุทธสุโขโพธิ์ทอง.
ขอนอบน้อมแด่พระพุทธเจ้า 5 พระองค์ หลวงพ่อทองคำองค์เรืองฤทธิ์ ด้วยอานุภาพแห่งการกราบไหว้บูชานี้ ความทุกข์กายทุกข์ใจ โรคภัยไข้เจ็บทั้งหลาย จงมลายหายสิ้น โชคลาภเงินทอง ทรัพย์สมบัติ ความสำเร็จในหน้าที่การงาน การดำเนินชีวิต จงบังเกิดแก่ข้าพเจ้าตลอดกาลด้วยเทอญฯ
บิล นาย

วิลเลียม ฟรานซิส นาย (ออกเสียง /ˈnaɪ/) เป็นนักแสดงชาวอังกฤษที่มีชื่อเสียงจากบทศิลปินเพลงร็อกตกอับที่กลับมามีเพลงฮิตอีกครั้งในวัย 50 กว่าปี จากภาพยนตร์ตลกเรื่อง "Love Actually" (2003) ภาพยนตร์ของริชาร์ด เคอร์ติส ที่ทำให้เขาได้รับรางวัลบาฟตา สาขานักแสดงประกอบยอดเยี่ยม และเป็นที่รู้จักในระดับนานาชาติ
บิล นายเริ่มชีวิตการแสดงตั้งแต่ ค.ศ. 1975 หลังจากจบจากโรงเรียนการแสดง โดยมีผลงานแสดงละครเวทีและละครโทรทัศน์ เริ่มงานแสดงภาพยนตร์ตั้งแต่ปี 1981 หลังจากเริ่มมีชื่อเสียงในวงกว้างหลังการแสดงเรื่อง Love Actually เขามีผลงานแสดงใน "Underworld" (สงครามโค่นพันธุ์อสูร) และภาคต่ออีก 2 ภาคในปี 2006 และ 2009, "Shaun of the Dead" (2004), "Pirates of the Caribbean: Dead Man's Chest" (สงครามปีศาจโจรสลัดสยองโลก ปี 2006) และภาคต่อ "Pirates of the Caribbean: At World's End" (ผจญภัยล่าโจรสลัดสุดขอบโลก ปี 2007) "Valkyrie" (ยุทธการดับจอมอหังการ์อินทรีเหล็ก ปี 2008) และรับบทใน "Harry Potter and the Deathly Hallows" (แฮร์รี่ พอตเตอร์กับเครื่องรางยมทูต ออกฉายปี 2010)
กลอนสักวา

กลอนสักวา (อ่านว่า สัก-กะ-วา โบราณเขียนว่า สักกรวา) เป็นชื่อของร้อยกรองประเภทกลอนลำนำ ชนิดหนึ่ง 1 บทมี 4 คำกลอน ขึ้นต้นด้วยคำ 'สักวา' และลงท้ายด้วยคำ 'เอย'
กลอนสักวาถูกนำมาใช้ทั้งแบบที่เป็นบทประพันธ์ธรรมดา ของผู้ที่มีความสามารถทางด้านการประพันธ์ และนำมาใช้เป็นการละเล่นโต้ตอบกันระหว่างผู้เล่นหลายคน ซึ่งต้องอาศัยความรู้ทางด้านร้อยกรอง และยังต้องอาศัยไหวพริบปฏิภาณของผู้เล่นที่จะสามารถโต้ตอบกันได้อย่างถูกต้องและทันท่วงที
การเล่นสักวานี้เป็นที่นิยมกันมากในสมัยโบราณ เพราะเป็นการแสดงออกถึงความสามารถทางก้านกวีนิพนธ์ที่โดดเด่นและสนุกสนานทั้งผู้เล่นและผู้ฟัง
ฉันทลักษณ์.
กลอนสักวา 1 บทมี 4 คำกลอนหรือ 8 วรรค วรรคแรกหรือวรรคขึ้นจะต้องขึ้นต้นบทด้วยคำว่า "สักวา" และวรรคสุดท้ายหรือวรรคส่งจะต้องลงท้ายด้วยคำว่าเอย ส่วนวรรคที่ 2-3 คือวรรครับและวรรครองนั้น ไม่บังคับตัวอักษร แต่ต้องมีสัมผัสระหว่างวรรคทั้ง 4 อย่างลัษณะของกลอนทั่วไป
การเล่นสักวา.
การเล่นสักวาในสมัยโบราณ.
การเล่นสักวา ในสมัยโบราณ การเล่นอาจะเล่นบนเรือนที่ส่วนใหญ่จะเป็นเรือนแพหรือเรือนริมน้ำ หรือเล่นกันบนเรือ โดยลงเรือกันไปเป็นกลุ่ม ๆ หรือเป็นคณะ แต่ละกลุ่มหรือคณะ มีผู้เล่นสักวา, นักร้อง, นักดนตรี แล้วแต่งบทสักวาโต้ตอบกัน การโต้ตอบอาจจะเป็นการโต้ตอบกันตามธรรมดา หรือเลือกเอาวรรณคดีต่าง ๆ มากันเล่นเป็นตอน ๆ
การเล่นสักวาทางเรือนั้นจะเล่นกันในหน้าน้ำ ประมาณเดือน 11 เดือน 12 ช่วงฤดูน้ำหลาก มักเล่นกันในโอกาสเทศกาลทอดกฐินทอดผ้าป่าหรือลอยเรือเที่ยวทุ่ง เมื่อไปพบกันก็จะลอยเรือมารวมกันเล่นกลอนสักวา
การเล่นสักวานี้สันนิษฐานว่าเป็นที่นิยมเล่นกันมาตั้งแต่สมัยกรุงศรีอยุธยา และเรื่อยมาจนถึงสมัยรัตนโกสินทร์ ซึ่งมีปรากฏหลักฐานในเอกสารโบราณต่าง ๆ จนกระทั่งถึงในสมัยรัชกาลที่ 5
การเล่นสักวาทางน้ำหรือทางน้ำนั้น หยุดไป เมื่อสังคมเปลี่ยนไป การคมนาคมทางน้ำนั้นมีน้อยลง ผู้คนเปลี่ยนการคมนาคมในชีวิตประจำวันมาเป็นทางบกเป็นส่วนใหญ่หรือทางอากาศ การคมนาคมหรือการละเล่นทางน้ำจึงลดน้อยหรือหยุดลงไป
การเล่นสักวาในสมัยปัจจุบัน.
การเล่นสักวาในสมัยปัจจุบัน จะการเล่นในอาคารสถานที่บนบก ตามสภาพของสังคมในปัจจุบัน และการเพิ่มการแสดงประกอบการเล่นสักวาขึ้นมาอีก เรียกว่าสักวาออกตัว (แสดง) ซึ่งนอกจากจะได้อรรถรสทางด้านภาษาจากการเล่นสักวา แล้วยังได้อรรถรสจากการบรรเลงดนตรี ขับร้อง และการร่ายรำอีกด้วย
คุณพุ่มบุษบาท่าเรือจ้าง.
คุณพุ่ม ผู้เป็นธิดาพระยาราชมนตรี (ภู่) และได้รับสมญาว่า “บุษบาท่าเรือจ้าง” เป็นปฏิภาณกวีผู้มีชื่อเสียงทางแต่งกลอนสดและบอก กลอนสักวาได้คล่องแคล่วมาก และมีฝีปากคารมคมคายไม่เกรงผู้ใด บางครั้งผู้ร่วมเล่นกลอนสักวาเป็นผู้มีบรรดาศักดิ์หรือฐานันดรศักดิ์สูงกว่ามากมาย
คุณพุ่มได้มีโอกาสเล่นสักวาถวายหน้าพระที่นั่งเนื่องในโอกาสต่าง ๆ หลายครั้ง และเป็นผู้ที่มีชื่อเสียงเป็นที่ยอมรับอย่างกว้างขวางด้านการเล่นกลอนสักวา ตั้งแต่ในสมัยรัชกาลที่ 3 จนถึงในสมัยรัชกาลที่ 5
สโมสรสยามวรรณศิลป์.
สโมสรสยามวรรณศิลป์ เป็นกลุ่มบุคคลผู้ทรงคุณวุฒิทางด้านภาษาไทย รวมกลุ่มกันประกอบกิจกรรมด้านการส่งเสริมการใช้ภาษาไทย และเป็นกลุ่มที่ยังยืนหยัดรักษาการเล่นสักวาให้ดำรงคงไว้ในปัจจุบัน
สมาชิกในกลุ่ม ประกอบด้วย
อีพีเค

อีพีเค (หรือย่อจาก Electronic Press Kit) คือสื่อประชาสัมพันธ์อิเล็กทรอนิกส์ ใช้เพื่อประชาสัมพันธ์ศิลปินและธุรกิจผ่านทางสื่อ
อีพีเคแรก ๆ ของโลก ใช้สำหรับภาพยนตร์โดยมาริโอ แคสซาร์ เรื่อง "เทอร์มิเนเตอร์" และภาพยนตร์ในปี 1994 โดยโรแลนด์ เอมเมอร์ริชเรื่อง "Stargate" ที่ใช้ชื่อ "Day and Date" ในการออกเป็นอีพีเค โปรดิวซ์และกำกับโดยแกเบรียล แฟรงกลิน ออกมาในช่วงที่ภาพยนตร์ออกฉาย 
แนวคิดดั้งเดิมในการเริ่มของอีพีเคคือต้องการที่จะให้ "เห็นในสิ่งที่อยากให้เห็น" สำหรับผู้ที่ยังไม่ได้ชมภาพยนตร์ และ "อยากให้เห็นอีกครั้ง" สำหรับผู้ที่รับชมแล้ว นอกจากนั้นยังให้วัตถุดิบมากขึ้นสำหรับข่าวเพื่อใช้ในการตัดต่อและให้ข้อมูลที่แม่นยำเกี่ยวกับภาพยนตร์
การประชาสัมพันธ์

การประชาสัมพันธ์  คือการทำงานในการจัดการการสื่อสารระหว่างองค์กรและสาธารณะ การประชาสัมพันธ์นั้นช่วยทำให้องค์กรหรือบุคคล ได้แสดงสู่ผู้ชม ผู้อ่าน โดยใช้เรื่องที่เป็นที่สนใจของสาธารณะและใช้เป็นการรายงานข่าวโดยไม่เสียค่าใช้จ่ายโดยตรง กิจกรรมโดยทั่วไปเช่น การพูดในงานชุมนุม การทำงานร่วมกับแหล่งข่าว
อาสนวิหารมูแล็ง

อาสนวิหารมูแล็ง  หรือชื่อทางการคือ อาสนวิหารแม่พระรับสารแห่งมูแล็ง  เป็นโบสถ์คริสต์นิกายโรมันคาทอลิกชนิดอาสนวิหาร ประจำอัครมณฑลมูแล็ง ที่สร้างอุทิศแด่แม่พระรับสาร ตั้งอยู่ที่เมืองมูแล็ง จังหวัดอาลีเย ประเทศฝรั่งเศส อาสนวิหารมูแล็งได้รับการสถาปนาเป็นอาสนวิหารในปี ค.ศ. 1822
สถาปัตยกรรมที่เห็นอยู่ในปัจจุบันโดยทั่วไปเป็นแบบกอทิกวิจิตรและฟื้นฟูกอทิกที่ใช้เวลาสร้างถึงสี่ศตวรรษ ตัวอาคารเป็นแบบสถาปัตยกรรมกอทิกวิจิตรของปลายคริสต์ศตวรรษที่ 15 ทางเดินกลางเป็นสถาปัตยกรรมฟื้นฟูกอทิกที่ออกแบบโดย ลาส์ซุสและมิลเลต์ที่มาเพิ่มเติมในปลายคริสต์ศตวรรษที่ 19
งานศิลปะอันมีค่าของอาสนวิหารคือบานพับภาพโดยฌอง เฮย์ ที่ดยุกแห่งบูร์บงจ้างให้ทำราว ค.ศ. 1500
การคลอดลำบาก

การคลอดลำบาก  เป็นความผิดปกติของการคลอดหรือการเจ็บครรภ์ที่ช้าหรือยากกว่าปกติ ประมาณการณ์ว่าทุก 1 ใน 5 ของการเจ็บครรภ์คลอดเป็นการคลอดลำบาก ภาวะนี้อาจเกิดจากการทำงานไม่สัมพันธ์กันของกล้ามเนื้อมดลูก ทารกอยู่ในท่าหรือส่วนนำที่ผิดปกติ สัดส่วนของศีรษะทารกและเชิงกรานมารดาไม่ได้สัดส่วนกัน หรือที่พบน้อยมากคือเนื้องอกของทารกในครรภ์ขนาดใหญ่เช่นเนื้องอกวิรูปบริเวณก้นกบร่วมกระเบนเหน็บ (sacrococcygeal teratoma)
ออกซีโทซิน (Oxytocin) มักใช้เป็นยาเพื่อแก้ไขการทำงานไม่สัมพันธ์กันของกล้ามเนื้อมดลูก อย่างไรก็ตามการตั้งครรภ์ที่มีภาวะแทรกซ้อนอย่างการคลอดลำบากมักจบลงด้วยการใช้อุปกรณ์ช่วยคลอดเช่นคีม เครื่องดูดสุญญากาศ หรือการผ่าท้องทำคลอด ภาวะแทรกซ้อนที่อาจพบได้ในการคลอดลำบากได้แก่ทารกเสียชีวิต การกดการหายใจของทารก โรคสมองขาดเลือด (Hypoxic Ischaemic Encephalopathy; HIE) และเส้นประสาทในข่ายประสาทแขนบาดเจ็บ ภาวะที่สัมพันธ์กับการเพิ่มความเสี่ยงของการคลอดลำบากคือ ระยะห่างระหว่างการตั้งครรภ์แต่ละครั้งยาวนานผิดปกติ (prolonged interval between pregnancies), หญิงมีครรภ์แรก, และการตั้งครรภ์แฝด
การคลอดไหล่ยาก (Shoulder dystocia) เป็นการคลอดยากชนิดหนึ่งซึ่งไหล่หน้าของทารกไม่สามารถผ่านแนวประสานกระดูกหัวหน่าว (pubic symphysis) หรือต้องอาศัยการดึงอย่างมากเพื่อให้ไหล่ผ่านใต้แนวประสานกระดูกหัวหน่าว
สายสะดือย้อย

สายสะดือย้อย  เป็นภาวะฉุกเฉินทางสูติศาสตร์เกิดระหว่างการตั้งครรภ์หรือการเจ็บครรภ์ซึ่งอาจเป็นอันตรายต่อทารกในครรภ์จนถึงชีวิตได้ เกิดขึ้นเมื่อสายสะดือยื่นมาต่ำกว่าหรือนำส่วนนำออกของทารก ภาวะนี้พบได้น้อย สถิติของอุบัติการณ์ของสายสะดือย้อยนั้นมีหลากหลาย แต่ในการศึกษาส่วนใหญ่พบว่าอยู่ระหว่างร้อยละ 0.14 และ 0.62 ของการคลอดทั้งหมด
สายสะดือย้อยมักเกิดร่วมกับการแตกของถุงน้ำคร่ำ หลังจากที่ถุงน้ำคร่ำแตกแล้วทารกจะเคลื่อนต่ำลงในอุ้งเชิงกรานและกดทับสายสะดือ ทำให้เลือดและออกซิเจนที่ไปเลี้ยงทารกลดลงหรือหายไป และทารกจะต้องคลอดโดยทันที แพทย์บางท่านอาจพยายามลดแรงกดต่อสายสะดือและให้คลอดทางช่องคลอดตามปกติ ซึ่งบ่อยครั้งที่ความพยายามลดแรงกดและให้คลอดทางช่องคลอดล้มเหลวและต้องผ่าท้องทำคลอดฉุกเฉินทันที 
เมื่อผู้ป่วยกำลังถูกเตรียมเพื่อผ่าท้องทำคลอดเนื่องจากภาวะนี้ ผู้ป่วยจะถูกจัดให้อยู่ในท่าศีรษะต่ำและใช้หมอนรองก้นให้สูง (ท่า Trendelenburg) หรือท่าเข่า-ศอก (knee-elbow position) และใช้มือดันเข้าไปในช่องคลอดและดันส่วนนำของทารกให้กลับเข้าไปในเชิงกรานเพื่อลดแรงกดต่อสายสะดือ หากการคลอดทารกล้มเหลว ทารกจะขาดอากาศและเลือดมาเลี้ยงและสมองทารกจะถูกทำลายหรือทารกอาจถึงแก่ชีวิตได้
อัตราการเสียชีวิตของทารกในภาวะนี้อยู่ราวร้อยละ 11-17 ซึ่งเป็นสถิติที่เก็บในการคลอดในโรงพยาบาลและมีการส่งต่อผู้ป่วยรวดเร็วในประเทศพัฒนาแล้ว มีรายงานถึงการไม่มีผู้เสียชีวิตเลยในผู้ป่วย 24 รายที่ได้รับการช่วยเหลือโดยการใส่น้ำเกลือเข้าไป 500 มิลลิลิตรทางสายสวนปัสสาวะเข้าไปในกระเพาะปัสสาวะของมารดาเพื่อให้กระเพาะปัสสาวะโป่งและดันส่วนนำของทารกให้ลอยสูงขึ้น และช่วยลดแรงกดต่อสายสะดือที่ย้อย 
ปัจจัยเสี่ยง.
ปัจจัยเสี่ยงที่สำคัญของภาวะสายสะดือย้อย ได้แก่
เดวิด เพตโค

เดวิด อี. เพตโค  เกิดเมื่อวันที่ เกิด 10 พฤศจิกายน พ.ศ. 2521 ที่เมืองแวนคูเวอร์ รัฐบริติชโคลัมเบีย เป็นนักแสดงชาวแคนาดา เป็นที่รู้จักกันจากบทบาท อีวาน เลวิส ในภาพยนตร์ เรื่อง ไฟนอล เดสติเนชัน2 
ผลงานการแสดง.
มีดังนี้
ธีร์ วณิชนันทธาดา

ธีร์ วณิชนันทธาดา เกิดวันที่ 12 ตุลาคม พ.ศ. 2528 เดิมชื่อ "ธรณธันย์ วณิชนันทธาดา" เป็นชาวอำเภอบ้านโป่ง จังหวัดราชบุรี เป็นนักแสดงชาวไทย จบการศึกษาระดับปริญญาตรีจากคณะศึกษาศาสตร์ เอกจิตวิทยา มหาวิทยาลัยศิลปากร
ผลงาน.
มิวสิกวิดีโอ.
มีดังนี้ 
เพลงประกอบละคร.
เพลง"ยิ่งชัดเจน" เพลงประกอบละคร เรื่อง รักซ่อนรส
พระราชวังช็องบอร์

พระราชวังช็องบอร์  เป็นวังที่ตั้งอยู่ที่บนฝั่งแม่น้ำลัวร์ในช็องบอร์ในจังหวัดลัวเรแชร์ ประเทศฝรั่งเศส พระราชวังช็องบอร์เป็นวังที่เป็นที่รู้จักกันดีที่สุดวังหนึ่งในโลกจากลักษณะสถาปัตยกรรมฟื้นฟูศิลปวิทยาที่เป็นเอกลักษณ์ของสิ่งก่อสร้างที่มีลักษณะผสานระหว่างการก่อสร้างแบบยุคกลางของฝรั่งเศสกับสถาปัตยกรรมคลาสสิกของอิตาลี
พระราชวังช็องบอร์สร้างโดยพระเจ้าฟร็องซัวที่ 1 แห่งฝรั่งเศสสำหรับเป็นที่ประทับที่ตั้งอยู่ไม่ไกลจากโกลด โรอ็อง พระสนมเคาน์เทสส์แห่งตูรี ภรรยาของฌูว์เลียง เคานต์แห่งแกลร์มง ซึ่งเป็นตระกูลสำคัญตระกูลหนึ่งของฝรั่งเศส ที่พำนักอยู่ที่วังมุยด์ที่ตั้งอยู่ไม่ไกลนัก ตราอาร์มของโคลดใช้ตกแต่งพระราชวัง
ช็องบอร์เป็นพระราชวังที่ใหญ่ที่สุดในบรรดาวังต่าง ๆ ในลุ่มแม่น้ำลัวร์ แต่เดิมเป็นเพียงตำหนักล่าสัตว์ของพระเจ้าฟร็องซัว ผู้ทรงมีที่ประทับอยู่ที่พระราชวังบลัวและพระราชวังอ็องบวซ กล่าวกันว่าช็องบอร์เดิมออกแบบโดยโดเมนีโก ดา กอร์โตนา ผู้ที่มีจำลองไม้ที่มีอายุยืนพอที่จะให้อ็องเดร เฟลีเบียงวาดในคริสต์ศตวรรษที่ 16 แต่นักเขียนบางท่านกล่าวว่าผู้มีส่วนสำคัญในการออกแบบคือสถาปนิกยุคฟื้นฟูศิลปวิทยาชาวฝรั่งเศสฟีลีแบร์ เดอลอร์ม ในระยะยี่สิบปีของการก่อสร้างระหว่างปี ค.ศ. 1519 และ ค.ศ. 1547 โครงสร้างช็องบอร์ก็เปลี่ยนไปจากที่ออกแบบไว้เป็นอันมาก โดยมี Pierre Nepveu เป็นผู้ควบคุมดูแลการก่อสร้าง ในปี ค.ศ. 1913 มาร์แซล แรมงเสนอว่า เลโอนาร์โด ดา วินชี ผู้เป็นแขกของพระเจ้าฟร็องซัวที่ Clos Lucé ไม่ไกลจากอ็องบวซเป็นผู้มีส่วนในการออกแบบ ที่สะท้อนให้เห็นในแผนสำหรับวังโรโมรองแตงที่ดา วินชีเตรียมสำหรับพระราชมารดาของพระเจ้าฟร็องซัว และความสนใจในการออกแบบลักษณะการก่อสร้างแบบช็องบอร์ และบันไดกลางที่เป็นบันไดเวียนสองวงซ้อน แต่ข้อเสนอนี้ก็ยังไม่เป็นที่เห็นพ้องกันโดยทั่วไป เมื่อสร้างใกล้เสร็จ พระเจ้าฟร็องซัวก็ทรงเป็นเจ้าภาพจัดงานเพื่อแสดงความโอ่อ่าของพระราชวัง ต่อคู่อริเก่าสมเด็จพระจักรพรรดิคาร์ลที่ 5 แห่งโรมันอันศักดิ์สิทธิ์
วังโชมง

วังโชมง  เป็นวังที่ตั้งอยู่ที่บนฝั่งแม่น้ำลัวร์ในโชมง-ซูร์-ลัวร์ในจังหวัดลัวเรแชร์ ประเทศฝรั่งเศส ปราสาทโชมงก่อสร้างโดย Eudes II เคานต์แห่งบลัว ในคริสต์ศตวรรษที่ 10 เพื่อใช้เป็นป้อมสำหรับป้องกันบลัวจากการโจมตี
ประวัติ.
ในปี ค.ศ. 1465 โชมงถูกเพลิงไหม้หมดตามพระบรมราชโองการของพระเจ้าหลุยส์ที่ 11 แห่งฝรั่งเศส และต่อมาสร้างใหม่โดยชาร์ลที่ 1 แห่งอ็องบวซระหว่าง ค.ศ. 1465 ถึง ค.ศ. 1475 และมาเสร็จในสมัยของโอรส ชาร์ลที่ 2 แห่งอ็องบวซแห่งโชมงระหว่าง ค.ศ. 1498 ถึง ค.ศ. 1510 โดยความช่วยเหลือของลุงจอร์จแห่งอ็องบวซ
ในปี ค.ศ. 1560 แคทเธอรีน เดอ เมดิชิซื้อโชมงหลังจากการเสด็จสวรรคตของพระสวามีพระเจ้าอองรีที่ 2 และทรงใช้เป็นที่จัดงานเลี้ยงต่างที่รวมแขกเช่นนอสตราดามุส แต่ไม่นานหลังจากนั้นแคทเธอรีนก็บังคับให้ไดแอนน์เดอปัวตีเยพระสนมของพระสวามีให้แลกวังเชอนงโซกับวังโชมง ไดแอนน์เดอปัวติเยร์พำนักอยู่ที่นี่ได้ไม่นาน
ในปี ค.ศ. 1750 ฌัก-ดอนาเตียง เลอ แร (Jacques-Donatien Le Ray) ซื้อวังนี้สำหรับเป็นที่พำนักในชนบท และก่อตั้งโรงงานทำแก้วและเครื่องปั้นดินเผาขึ้น ดอนาเตียง เลอ แรได้ชื่อว่าเป็น "บิดาแห่งการปฏิวัติอเมริกัน" ของฝรั่งเศสเพราะความที่รักอเมริกา เบนจามิน แฟรงคลินมาเป็นแขกของวังโชมง แต่ใน ค.ศ. 1789 รัฐบาลของคณะการปฏิวัติฝรั่งเศสก็ทำการยึดทรัพย์ของดอนาเตียง เลอ แรรวมทั้งวังโชมง
ต่อมาใน ค.ศ. 1810 นักประพันธ์ชาวสวิสอาน หลุยส์ แฌร์แมน เดอ สตาแอล (Anne Louise Germaine de Staël) ก็ซื้อวัง และต่อมา เซย์ ซูการ์ก็มาซื้อต่อใน ค.ศ. 1875 ปลายปีเดียวกัน ซูการ์สมรสกับเจ้าแห่งเบรย (Broglie) ผู้เป็นเจ้าของต่อมาจนถึงปี ค.ศ. 1938 เมื่อตกไปเป็นสมบัติของรัฐบาล วังโชมงในปัจจุบันเป็นพิพิธภัณฑ์
บลัว

บลัว  เป็นเมืองหลวงของจังหวัดลัวเรแชร์ในแคว้นซ็องทร์-วาลเดอลัวร์ ประเทศฝรั่งเศส เมืองบลัวตั้งอยู่ทางตอนกลางของฝรั่งเศสบนฝั่งแม่น้ำลัวร์ระหว่างออร์เลอ็องกับตูร์
จังหวัดโอแวร์ญ

โอแวร์ญ  เป็นอดีตจังหวัดที่ตั้งอยู่ในบริเวณทางตอนกลางใต้ของประเทศฝรั่งเศสปัจจุบัน เดิมเป็นอาณาจักรที่ปกครองโดยเคานต์แห่งโอแวร์ญ ในปัจจุบันจังหวัดโอแวร์ญใกล้เคียงกับบริเวณทางภูมิศาสตร์และวัฒนธรรมของแคว้นโอแวร์ญ
ทุกวันนี้จังหวัดโอแวร์ญอยู่ภายในบริเวณการปกครองระดับแคว้นแห่งโอแวร์ญ ที่รวมทั้งจังหวัดและดินแดนที่เดิมมิได้เป็นส่วนหนึ่งของอดีตจังหวัดโอแวร์ญในประวัติศาสตร์ มีเมืองหลวงอยู่ที่แกลร์มง-แฟร็อง
จักรพรรดิอ็อทโทที่ 4 แห่งจักรวรรดิโรมันอันศักดิ์สิทธิ์

สมเด็จพระจักรพรรดิอ็อทโทที่ 4 แห่งโรมันอันศักดิ์สิทธิ์  (ค.ศ. 1175 หรือ ค.ศ. 1176 - 19 พฤษภาคม ค.ศ. 1218) ทรงเป็นสมเด็จพระจักรพรรดิแห่งจักรวรรดิโรมันอันศักดิ์สิทธิ์แห่งราชวงศ์เวลฟ ระหว่างปี ค.ศ. 1198 แต่ถูกปลดจากตำแหน่งในปี ค.ศ. 1215 อ็อทโทเป็นพระราชโอรสในไฮน์ริคที่ 12 ดยุคแห่งบาวาเรีย และ มาทิลดา แพลนทาเจเน็ท เสด็จสวรรคตเมื่อวันที่ 19 พฤษภาคม ค.ศ. 1218
จักรพรรดิรูด็อล์ฟที่ 2 แห่งจักรวรรดิโรมันอันศักดิ์สิทธิ์

สมเด็จพระจักรพรรดิรูด็อล์ฟที่ 2 แห่งโรมันอันศักดิ์สิทธิ์  (18 กรกฎาคม ค.ศ. 1552 - 20 มกราคม ค.ศ. 1612) ทรงเป็นสมเด็จพระจักรพรรดิแห่งจักรวรรดิโรมันอันศักดิ์สิทธิ์แห่งราชวงศ์ฮาพส์บวร์ค ผู้ทรงครอจักรวรรดิระหว่างปี ค.ศ. 1576 จนเสด็จสวรรคตเมื่อวันที่ 20 มกราคม ค.ศ. 1612 พระองค์เป็นพระราชโอรสในสมเด็จพระจักรพรรดิแม็กซิมิเลียนที่ 2 แห่งโรมันอันศักดิ์สิทธิ์ และ มาเรียแห่งสเปน
รัชสมัยของพระองค์สรุปได้เป็นสามประการ ประการแรกทรงเป็นผู้นำผู้ไม่มีประสิทธิภาพที่ความพลาดพลั้งนำไปสู่สงครามสามสิบปี ประการที่สองทรงเป็นผู้มีบทบาทสำคัญในอุปถัมภ์ลัทธิแมนเนอริสม์เหนือ (Northern Mannerism) และประการสุดท้ายทรงเป็นผู้นิยมศิลปะการเล่นแร่แปรธาตุและการศึกษาที่ช่วยปูทางไปสู่การปฏิวัติทางวิทยาศาสตร์ต่อมา
วงศ์ชบา

พืชวงศ์ฝ้ายหรือวงศ์ชบา เป็นวงศ์พืชดอกที่ประกอบไปด้วย 200 สกุล ประมาณ 2,300 ชนิด ที่รู้จักกันดีก็คือกระเจี๊ยบเขียวและโกโก้ สกุลใหญ่ๆในวงศ์ประกอบด้วย "สกุลชบา" (300 ชนิด), "Sterculia" (250 ชนิด), "Dombeya" (225 ชนิด), "Pavonia" (200 ชนิด) และ "Sida" (200 ชนิด) 
ลักษณะทางพฤษศาสตร์.
พืชวงศ์ฝ้ายเป็นไม้ล้มลุก บางชนิดเป็นไม้ยืนต้น ส่วนอ่อนของพืชมีขนอ่อนปลายหลายแฉก เปลือกในมีใยเหนียวมียางเมือก ใบเป็นใบเดี่ยว ติดเรียงแบบสลับ ตัวใบอาจมีขนนุ่มคลุมขอบใบเป็นจักฟันเลื่อยหรือขอบเรียบ หรือรูปฝ่ามือ ดอกมีทั้งแบบดอกเดี่ยว เป็นพวงหรือเป็นช่อดอกแบบช่อกระจะ เกิดที่ปลายยอดหรือซอกกิ่ง มีวงริ้วประดับรองรับดอก เป็นดอกสมบูรณ์เพศ ดอกสมมาตร ก้านดอกยาว กลีบรองมี 5 กลีบ ติดกันเป็นรูปถ้วย มีปลายแยกเป็น 5 แฉก กลีบสีเขียว ขณะดอกตูมชั้นกลีบรองจะหุ้มดอกไว้จนมิด กลีบดอก มี 5 กลีบ โคนกลีบเชื่อมติดกับหลอดกลุ่มเกสรตัวผู้ กลีบมีสีสด มักบิด ชายกลีบมักเป็นลอนย่นและเป็นจัก เกสรตัวผู้มีก้านเชื่อมรวมกันเป็นหลอดหุ้มล้อมก้านเกสรตัวเมีย โคนของหลอด เชื่อมติดกับโคนของกลีบดอกอับเกสรสีเหลืองรูปไต ละอองเกสรขนาดใหญ่ กลม หรือ รี และมีผิวเป็นหนาม อับเกสรมี 1 ห้อง เกสรตัวเมียอยู่สูงกว่า ภายในห้อง 5 ห้อง เชื่อมติดกัน ผลเป็นแบบผลแห้งแตกกลางพู, ผลแยกแล้วแตก, ผลมีเนื้อหลายเมล็ด หรือมีปุยขนหุ้ม
การพาความร้อน

การพาความร้อน  เป็นการถ่ายเทความร้อนที่เกิดขึ้นได้ในสสารสองสถานะก็คือ ของเหลวและก๊าซ เนื่องจากเป็นสิ่งที่สามารถเคลื่อนที่ได้โดยจะมีทิศทางลอยขึ้นเท่านั้น เมื่อสสารได้รับความร้อนจะมีการขยายตัว ทำให้ความหนาแน่นต่ำลง และสสารที่มีอุณหภูมิต่ำกว่า (ความหนาแน่นสูงกว่า) ก็จะลงมาแทนที่ ปรากฏการณ์นี้มีตัวอย่างคือ การเกิดลมบก ลมทะเล, การไหลเวียนของสภาพอากาศและกระแสน้ำ และการไหลเวียนของแมนเทิลใต้เปลือกโลก เป็นต้น
มีการประยุกต์การพาความร้อนเพื่อใช้งาน เช่น การพาความร้อนเรย์ลีห์–แบนาร์ ซึ่งเป็นการพาความร้อน.ที่เกิดจากความแตกต่างของความหนาแน่น, ปรากฏการณ์สแต็ก ซึ่งเป็นการพาความร้อนที่เกิดจากการไหลเวียนของอากาศในปล่องไฟ และเตาอบอาหารที่ใช้พัดลมในการกระจายความร้อน ความเย็น เป็นต้น